Anika Tahaseen - লিপিকার\nAnika Tahaseen এর লিপি সমূহ\nBTS! মিম এ, ইউটিউবে, কভার করা গানে বা মেয়েদের টি শার্টে, কোথাও না কোথাও এই অক্ষর তিনটি একসাথে আপনার চোখে পরার সম্ভাবনা শতকরা আশি ভাগ। বহুল আলোচিত-সমালচিত এ k-pop ব্যান্ডের ফ্যান বেজ বিলিয়নে যা মাইকেল জ্যাকসনের পর আর কোন শিল্পির পাবার সৌভাগ্য হয়নি। এ ব্যান্ডের সাতজন শিল্প যাদের বয়স …\nস্কিল টু আর্নিং\nডিজাইন ক্রিয়েট করার পাঁচটি ধাপ\nডিজাইন ক্রিয়েট করার পাঁচটি ধাপ - আমাদের চারিদিক জুড়ে যে এত এত গ্রাফিক ডিজাইন তা কি আমরা লক্ষ্য করি? খাতার মলাট থেকে শুরু করে টু-পেস্টের লেভেল, টিভির এড থেকে শুরু করে মুভি পোস্টার সবই গ্রাফিক ডিজাইনের কর্ম। এটা এমন একটি আর্ট ফর্ম যা যেকোন কল্পনাকে পর্দায় তৈরি করে দেখাতে …\nমহানবী হযরত মুহাম্মদ (সাঃ) – এর উক্তি\nমহানবী হযরত মুহাম্মদ (সাঃ) – এর উক্তি সত্য কথা বললেও তেতো হয়। অজ্ঞতার প্রতিকারই প্রশ্ন করা। হযরত মুহাম্মদ সাল্লাল্লাহু আলাইহি ওয়াসাল্লাম বলেছেন: সদকা ব্যয় কর এবং গণনা করো না, তবে আল্লাহ তোমাদের রিযিক দেওয়ার ক্ষেত্রেও গণনা করবেন। (বুখারী ও মুসলিম) যদি তুমি পৃথিবীতে যারা তাদের প্রতি করুণা প্রকাশ …\nকিভাবে শুরু করব গ্রাফিক ডিজাইনিং !?\nকিভাবে শুরু করবো গ্রাফিক ডিজাইনিং - অনলাইনে হাজার হাজার কোর্স , আছে বই আরও আছে অফলাইন কোর্স কিন্তু শিখার শুরুটা কিভাবে করবো ঠিক বুঝতে পারছি না। তবে এই গাইড লাইন গুলো আপনার জন্য- ১.প্রথমত আপনি কি আসলেই গ্রাফিক ডিজাইনিং এর ব্যাপারে প্যাশনেট ? সেটা যাচাই করুন, যাচাই করুন কালার, …\nদশ উপায় অর্গানাইজড থাকা -\nদশ উপায় অর্গানাইজড থাকা "- অর্গানাইজড বা গোছানো থাকা শৌখিনতা মনে হলেও (আপাত দৃষ্টিতে) আদো কিন্তু তা নয়। সফলতা এবং সুস্থতা উভয়ের জন্য অনেক গুলো ত্যাগের মধ্যে যে আরো একটি ত্যাগ করতে হয়ে তা হলো সাজানো গোছানো জীবন যা আপনাকে অনেক গুলো অপ্রাসঙ্গিক ঝামেলার হাত থেকে বাঁচতে পারে । যদি …\nসিদ্ধান্ত নেয়ার সময় মাথায় রাখা উচিত যে কয়টি বিষয়।\nসিদ্ধান্ত নেয়ার সময় মাথায় রাখা উচিত যে কয়টি বিষয় - সিধান্ত, মানুষের সিধান্ত এবং ভাগ্যের উপরেই ভিত্তি করে দাঁড়িয়ে থাকে জীবন এগুলো দাবার এক একটা চালের মতো করে জীবনের মোড় ঘোরাতে থাকে। অনেক সময় একটি মাত্র ভুল সিধান্ত হয়ে দাঁড়ায় সারা জীবনে কান্না আবার অনেক সময় একটা সঠিক সিধান্ত পাল্টে …\nবিয়ে প্রয়োজন না - মালালা ইউসুফ।\nবিবাহ বন্ধন প্রয়োজনীয় বলে মনে করেন না, পাকিস্তান বংশভূত আলোচিত লেখিকা, ব্যক্তিত্ব মালালা ইউসুফ। তার ব্যক্তব্য অনুযায়ী বিবাহ বন্ধন শুধু মাত্র একটি কাগজ কলমের দলিল ছাড়া আর কিছুই নয়, দুইজন মানুষের সম্মতি থাকলে এর প্রযোজন নেই। তার এই ব্যক্তব্য নিয়ে রীতিমত তোলপাড় পরে গিয়েছে গণ মাধ্যম এবং সামাজিক মাধ্যম গুলোতে। …\nপেঁচিয়ে কথা বলাটা কি আর্ট!?\nকঠিন করে ঘুরিয়ে পেঁচিয়ে কথা বলাটা কি আর্ট!? আমার মা বাংলার শিক্ষক, হাই স্কুলে যখন পড়তাম তখন সৃজনশীল প্রশ্ন আমি হুদাই বেশি কাব্যিক উত্তর লিখার চেষ্টা করতাম মনে হতো এতে করে টিচার আমাকে বেশি নাম্বার দিবেন বা অনেক পন্ডিত হিসাবে নিজেকে রিপ্রেজেন্ট করতে পারবো! meanwhile এর কারণে নাম্বার তো বাড়তোই …\nপ্রদোষচন্দ্র মিত্র ওরফে ফেলুদা সত্যজিৎ রায় সৃষ্ট বাংলা সাহিত্যের একটি জনপ্রিয় কাল্পনিক গোয়েন্দা চরিত্র। ১৯৬৫ সালের ডিসেম্বর মাসের সন্দেশ পত্রিকায় ফেলুদা সিরিজের প্রথম গল্প “ফেলুদার গোয়েন্দাগিরি” প্রকাশিত হয়। ১৯৬৫ থেকে ১৯৯৭ পর্যন্ত এই সিরিজের মোট ৩৫টি সম্পূর্ণ ও চারটি অসম্পূর্ণ গল্প ও উপন্যাস প্রকাশিত হয়েছে। ফেলুদার প্রধান সহকারী তার খুড়তুতো …


This Picture Of Virat Kohli Congratulating Mohammad Rizwan steals heart: মাঠের লড়াইয়ের শেষে সৌহার্দ, রিজওয়ানকে আলিঙ্গন করে ‘দিল’ জিতে নিলেন কোহলি – News18 Bangla\nIndia vs Pakistan: মাঠের লড়াইয়ের শেষে সৌহার্দ, রিজওয়ানকে আলিঙ্গন করে ‘দিল’ জিতে নিলেন কোহলি\nVirat Kohli Congratulating Mohammad Rizwan: মাঠের মধ্যে যে দৃশ্য সবার মন জয় করেছে, তা হল ম্যাচ শেষে বিরাট এবং রিজওয়ানের মধ্যে সৌহার্দ বিনিময় ৷\nLast Updated : October 25, 2021, 09:31 IST\nদুবাই: রবিবাসরীয় ভারত-পাকিস্তান (India vs Pakistan) হাইভোল্টেজ ম্যাচে হাড্ডাহাড্ডির লড়াই তো একেবারেই নয়, বরং একপেশে একটা ম্যাচই দেখলেন দর্শকরা ৷ দুবাইয়ের মাঠে পাকিস্তানের বিরুদ্ধে ১০ উইকেটে হার ! সেইসঙ্গে বিশ্বকাপের মঞ্চে এই প্রথমবার পাকিস্তানের কাছে হার হজম ৷ টিম ইন্ডিয়ার পারফরম্যান্সে ভালোমতোই ভেঙে পড়েছেন ভারতীয় সমর্থকরা ৷ তবে এর মধ্যেই মাঠের মধ্যে যে দৃশ্য সবার মন জয় করেছে, তা হল ম্যাচ শেষে বিরাট (Virat Kohli) এবং রিজওয়ানের (Mohammad Rizwan) মধ্যে সৌহার্দ বিনিময় ৷\nWhat an Epic Moment ... 😍😍😍 pic.twitter.com/kFW2oq8cyM\nআরও পড়ুন- ‘ভারতকে বিশ্বকাপে হারানোর মতো গর্বের কিছু হয় না...’, বললেন ম্যাচের সেরা শাহিন আফ্রিদি\nভারতের ১৫২ রান তাড়া করতে নেমে কোনও উইকেট না হারিয়ে পাকিস্তানের দুই ওপেনারই জয়ের জন্য প্রয়োজনীয় রান তুলে নেন রবিবার ৷ ম্যাচ শেষে দেখা যায়, মহম্মদ রিজওয়ানকে জড়িয়ে ধরেছেন বিরাট কোহলি ৷ চিরপ্রতিদ্বন্দ্বী দুই দলের ক্রিকেটারদের হাসিমুখে এই সৌহর্দ্য বিনিময়েই ম্যাচের বড় পাওনা ৷ যদিও অনেকে আবার খুশিও নন এই ছবিতে ৷ সোশ্যাল মিডিয়ায় বিরাট কেন ম্যাচ হেরে হাসিমুখে রিজওয়ানকে জড়িয়ে ধরেছেন, তা নিয়েও প্রশ্ন তোলেন নেটিজেনরা ৷\nবিরাট এবং রিজওয়ানের এই আলিঙ্গনের ছবি এবং ভিডিও সোশ্যাল মিডিয়ায় ইতিমধ্যেই ভাইরাল হয়ে গিয়েছে। অধিকাংশ মানুষই লেখেন কোহলি এবং রিজওয়ানের মধ্যে কী দারুণ মুহূর্ত! এক নেটিজেন ফেসবুকে লেখেন, 'এই ছবিটা ক্রিকেট এবং স্পোর্টসম্যানশিপের প্রতি আমার বিশ্বাস গড়ে তুলেছে।' এক নেটিজেনের কথায়, ‘কতবার হৃদয় জিতবেন কোহলি?’ পাকিস্তান ক্রিকেট বোর্ডের তরফেও ট্যুইট করে বলা হয়, ‘স্পিরিট অফ ক্রিকেট।’\nFirst published: October 25, 2021, 09:21 IST


নীলফামারী ও সৈয়দপুরে দুর্নীতি প্রতিরোধ কমিটি পুনর্গঠন নীলফামারী ও সৈয়দপুরে দুর্নীতি প্রতিরোধ কমিটি পুনর্গঠন – সিসি নিউজ\nশনিবার, ১৬ অক্টোবর ২০২১, ১১:১৩ পূর্বাহ্ন\t|\nনীলফামারী ও সৈয়দপুরে দুর্নীতি প্রতিরোধ কমিটি পুনর্গঠন\nসিসি নিউজ: নীলফামারী জেলা দুর্নীতি প্রতিরোধ কমিটি পুনর্গঠন করা হয়েছে। সম্প্রতি দুর্নীতি দমন কমিশনের মহাপরিচালক (গবেষণা, পরীক্ষণ, প্রতিরোধ ও সচেতনতা) স্বাক্ষরিত পত্রে বিষয়টি নিশ্চিত করা হয়।\nআগামী তিন বছরের জন্য পুনগঠিত কমিটিতে সভাপতি হিসেবে অধ্যাপক আবুল কালাম এবং সাধারণ সম্পাদক হিসেবে লে.কর্ণেল প্রফেসর(অব.) মোশাররফ হোসেন দায়িত্ব পেয়েছেন। ১৩সদস্যের কমিটিতে অন্যান্যরা হলেন, আযিয উল হক সরকার ও সুলতানা শামসুন নাহার(সহ সভাপতি) এবং সদস্য হিসেবে রয়েছেন হিরম্ব নাথ রায়, শমসের আলী, আমিনুল হক, এ্যাড. আব্দুল লতিফ সরকার, অর্চনা মোহন্ত, বেগম সুলতানা রাজিয়া, কাজী সেবেকা বানু বকুল, এ্যাড. লায়লা আঞ্জুমান আরা ইতি ও সাংবাদিক নুর আলম।\nঅপরদিকে সৈয়দপুর উপজেলা দুর্নীতি প্রতিরোধ কমিটি পুনর্গঠন করা হয়েছে। তিন বছর মেয়াদী এ কমিটির সভাপতি ও সাধারণ সম্পাদক পুনরায় মনোনীত হয়েছেন যথাক্রমে আলহাজ্ব মো. আব্দুল কাইয়ুম ও লায়ন মো. নজরুল ইসলাম।\n৯ সদস্য বিশিষ্ট কমিটির অন্যান্য পদে মনোনীতরা হলেন, সহ-সভাপতি আলহাজ্ব মো. আব্দুল বাসির মিয়া ও অধ্যক্ষ মো. হাফিজুর রহমান এবং সদস্য মুক্তিযোদ্ধা মো. জিকরুল হক, অধ্যক্ষ ক্ষিতিশ চন্দ্র রায়, অধ্যক্ষ মোখলেছুর রহমান জুয়েল, ব্যবসায়ী হাজাী জুবায়ের আলম ও সাংবাদিক মো. তোফাজ্জল হোসেন লুতু।


ওয়েবসাইটে ট্রাফিক বৃদ্ধি করার কার্যকারী উপায় | এসো আয় করি\nওয়েবসাইটে ট্রাফিক বৃদ্ধি করার কার্যকারী উপায়\nMd Jobayer mahmud Md Jobayer mahmud January 24, 2020\nআমি ওয়েবসাইট মালিকদের কাছ থেকে যে সকল সমস্যার কথা সচারাচর শুনে থাকি এর মধ্যে অন্যতম হচ্ছে – সাইটে সীমিত ট্রাফিক। তারা সবাই অবিরত নতুন নতুন পদ্ধতি অবলম্বন করছে, সাইটে কাংখিত/টার্গেটেড ট্রাফিক আনার জন্য।\nযদি আপনি একটু নিজের কথা চিন্তা করি তাহলেই দেখবো যে, আপনিও ঠিক এমনই সমস্যায় আছেন। সাইট আছে কিন্তু কাংখিত ভিজিটর নেই।\nঅনেকটা এমন যে, পুরো সিনেমা হলে আপনি একাই বসে মুভি দেখছেন আর হাতে তালি দিচ্ছেন। (মজা করলাম)\nতো আসুন আমরা মূল আলোচনায় ফিরে আসি।\nআমরা সমস্যা সম্পর্কে জানলাম, তো এখন সমাধান কি?\nআমি আসলে একটু ভুল বললাম, শুধু সমাধান নয়, সঠিক ও কার্যকারী সমাধান কি?\nএখানে আমি ওয়েবসাইট মালিকদের এবং মার্কেটারদের জন্য এমন কিছু কার্যকারী পদ্ধতি নিয়ে আলোচনা করবো যার মাধ্যমে ওয়েবসাইটে বা ব্লগে টার্গেটেড ট্রাফিক আনা সম্ভব। যদিও এখানে এমন কিছু উপায়ও বলা হবে যেগুলি একটু বেশী সময় নিবে কার্যকরীতা দেখাতে, আবার এমনও কিছু উপায় আছে যেগুলি খুব দ্রুত আপনাকে কাংখিত ফলাফল দিবে।\n৫টি কার্যকারী উপায়, যা ওয়েবসাইটে ট্রাফিক বাড়াতে সাহায্য করবে\nআসুন আমরা এমন কিছু কার্য়কারী উপায় সম্পর্কে জানি, যেগুলি সত্যিকার অর্থে আমার চাহিদা পূরণ করতে সক্ষম হবে। অর্থাৎ, আপনাকে কাংখিত কাষ্টমার বা ভিজিটর এনে দিবে।\n১. লং টেইল কি-ওয়ার্ডগুলির দিকে বেশী লক্ষ্য দিন\nএখন আর সেই সময় নেই যে আপনি শুধু একটি শব্দের কিওয়ার্ডগুলি নিয়ে কাজ করবেন আর র‌্যাংক আশা করবেন। আপনাকে লং-টেইল কিওয়ার্ড (Longtail Keyword) বেশী ব্যবহার করতে হবে, তাহলেই আপনি কাংখিত ভিজিটরের কাছে পৌছাতে পারবেন।\nযেমন: আপনি ক্যানন ইন্কজেট প্রিন্টার বিক্রি করেন। আপনারই একজন টার্গেট কাষ্টমার যখন শুধু “প্রিন্টার” লিখে সার্চ করে তখন আপনার সাইটটি খুজে না পাবার সম্ভাবনা অনেক বেশী। কিন্তু সে যদি এভাবে গুগলে খুজতো “প্রোফেশনাল ক্যানন ইন্কজেট প্রিন্টার” তাহলে আপনাকে পাবার সম্ভাবনা অনেক বেড়ে যেত।\nএখানে আপনার মনে প্রশ্ন আসতে পারে যে শুধু মাত্র “প্রিন্টার” কথাটি লিখে গুগলে মাসে প্রায় ৫৫০০০০ জন সার্চ করে কিন্তু সেখানে “প্রোফেশনাল ক্যানন ইন্কজেট প্রিন্টার” লিখে মাত্র সার্চ করে ৩০জন এর মত।\nতাহলে কেন আমি এত বড় সংখ্যক ট্যাফিক বাদ দিয়ে মাত্র ৩০ জন কে টার্গেট করছি। বিষয়টি খুবই সহজ, কারন এই ৩০ জনই মূলত আপনার টার্গেটেড কাষ্টমার। এদেরকে আপনি সাইটে আনতে পারলে কাংখিত সেল পেয়ে যাবেন।\nএটাই লং-টেইল কিওয়ার্ড ব্যবহারের সবচেয়ে লাভজনক দিক।\n২. আকর্ষনীয় টাইটেল ব্যবহার করা\nএকটি ভালো টাইটেল আপনাকে এনে দিতে পারে সাধারনের তুলনায় অনেক বেশী ভিজিটর। কারন, যখন আমার গুগলে কোনো কিছু সার্চ করি, তখন আমরা বেশীরভাগই শুধুমাত্র টাইটেল/শিরোনাম এর দিকে লক্ষ্য করে পেজে ভিজিট করে থাকি।\nএকটি ভালো টাইটেলের বৈশিষ্ট্য অনেক কিছুই হতে পারে – যেমন: টাইটেলটি কিওয়ার্ড ফোকাস হবে, অর্থবহ হতে হবে, টাইটেলের মাধ্যে সংখ্যা ব্যবহার করা যেতে পারে, যা ভিজিটরকে আকর্ষন করে।\nএখানে আমি গুগলে সার্চ করেছি “how to lose weight fast” এই কিওয়ার্ড দিয়ে। রেজাল্টে আসা কিছু অংশ নিচে দেয়া হল-\nএখানে লাল দাগ দিয়ে চিহ্নিত শব্দগুলি হচ্ছে পাওয়ার ওয়ার্ড, যা একজন ভিজিটরকে ঐ পেজে নিতে সাহায্য করে।\nআশা করছি এখন আমরা বুঝতে পারছি যে, একটি আকর্ষনীয় টাইটেল কিভাবে তৈরি করা যায়।\n৩. সঠিক ইন্টারনাল লিংক রাখা\nআপনার সকল পোষ্ট সমান ভাবে জনপ্রিয় নাও হতে পারে বা সার্চ ইঞ্জিনে র‌্যাংক নাও করতে পারে।\nতাহলে ঐ পোষ্টগুলিতে ভিজিটর বৃদ্ধি তরবেন কিভাবে?\nউত্তরটি খুবই সহজ, সঠিক ভাবে ইন্টারনাল লিংক করে।\nআপনাকে আগে খুজে পেতে হবে ঐসব পেজ বা পোষ্টগুলিকে যেগুলি গুগলে ভালো পজিশনে র‌্যাংক করে, অর্থাৎ ভালো ভিজিটর পায়। এবার ঐসব পেজ বা পোষ্টগুলি থেকে নতুন বা কম জনপ্রিয় পোষ্টগুলিকে লিংক করে দিন। এতে করে ঐ পেজটিতে ট্রাফিকের সংখ্যা বৃদ্ধির সম্ভাবনা বেড়ে যাবে।\nউইকিপিডিয়াকে লক্ষ্য করলেই দেখবেন, তাদের প্রতিটি পেজ এতো ভালো র‌্যাংক করার মূলেই রয়েছে, সঠিক নিয়মে ইন্টারনাল লিংক।\n৪. ফেসবুক এ নিস (Niche) ভিত্তিক গ্রুপ তৈরি করুন\nবর্তমানে সবাই ফেসবুক বা সোশ্যাল মিডিয়াতে সময় দিতে পচ্ছন্দ করে। তাই আপনি যদি আপনার নিস ভিত্তিক কোনো গ্রুপ তৈরি করেন, তাহলে সেখানে একই মানসিকতার ভিজিটরদের পাবেন। যারা আপনার সাইটের যে কোনো পোষ্টকেই স্বাদরে গ্রহন করবে।\nতবে আপনাকে অবশ্যই মনে রাখতে হবে যে, গ্রুপে শুধু মাত্র আপনি প্রোমোশনাল পোষ্ট দিলে চলবে না। আপনাকে ভিজিটর বা অন্যান্য মেম্বারদের মতের প্রাধাণ্য দিতে হবে।\nএছাড়াও বিভিন্ন সোশ্যাল মিডিয়াতে প্রচারের মাধ্যমে আপনি আরো টার্গেটেড ট্রাফিক পেতে পারেন।\n৫. ইউজার ফ্রেন্ডলি ওয়েবসাইট ইন্টারফেস\nআপনার সাইটে একজন ভিটিটর আসার পরে প্রথম দর্শনেই আপনার সাইটটি যেন সহজে বুঝতে পারে, এমন ইন্টারফেস তৈরি করতে হবে।\nঅর্থাৎ, ব্যবহারকারীকে যেন আপনার সাইটের কাংখিত পেজে যেতে কোনো সমস্যার সম্মূখীন হতে না হয় বা খুঁজতে না হয়।\nআপনার সাইটে একজন ভিজিটর আসলে সে যেন নিরাপদ এবং স্বাচ্ছন্দ্যবোধ করে। তার জন্য আপনি আপনার সাইটে সুন্দর মেনু রাখতে পারেন, প্রয়োজনমত রাইট সাইটবার ব্যবহার করা, গোছানো একটি ফুটার ব্যবহার করা ইত্যাদি।\nআপনি যদি এভাবে করে আপনার সাইটটিকে নিয়ে কাজ করতে পারেন, তাহলে অবশ্যই আপনি টার্গেটেড ভিজিটর/কাষ্টমার পেতে সক্ষম হবেন। শুধুতাই নয়, আপনার সাইটে ভিজিটরের সংখ্যাও বেড়ে যাবে।\nযদি লেখাটি ভালো লেগে থাকে তাহলে দয়াকরে পোষ্টটি সবার সাথে শেয়ার করুন এবং নতুনদের জানার সুযোগ করে দিন। ধন্যবাদ\nPost Writer By: mdfarukkhan.com\nfacebook twitter pinterest linkedin যদি হ্যাঁ হয়, তবে আপনার সেই সময়ের জন্য প্রস্তুত হওয়া উচিত যখন এটি কোনও দেয়ালে আঘাত করতে পারে কর্মীদের অভাব থেকে শুরু করে কার্য সম্পাদন করতে অসুবিধা পর্যন্ত এটি যে কোনও কারণ হতে পারেযদি এটি হয় তবে আপনার মাসিক উপার্জনটি মালভূমি হওয়ার সম্ভাবনা রয়েছে। এই মুহুর্তে, এটি স্কেল করা কঠিন হয়ে পড়ে। তবে হাল ছেড়ে দেবেন না হোয়াইট লেবেল এসইও টার্নআরউন্ড অফার করতে পারে। হোয়াইট লেবেল এসইও কি? বেশিরভাগ ক্ষেত্রে, লোকেরা Outsourcing জন্য হোয়াইট লেবেল এসইওকে ভুল করে। দু’জন এক নয়। তবে দুজনের মধ্যে রেখাটি সরু।উদাহরণস্বরূপ, যখন আপনি আউটসোর্স করেন, তখন আপনার জন্য কাজটি করার জন্য আপনি কোনও পরিষেবা সরবরাহকারী নিয়োগ করেন। বেশিরভাগ ক্ষেত্রে, আপনি এটি করবেন কারণ আপনার কাছে প্রকল্পটি পরিচালনা করার সময় বা সংস্থান নেই। হোয়াইট লেবেল এসইও আপনাকে এমন একটি পরিষেবা কিনতে অনুমতি দেয় যা আপনার কাছে নেই এবং এটি আপনার ব্র্যান্ড নামের অধীনে পুনরায় বিক্রয় করতে পারে। এটি আপনার লোগো দিয়ে বিক্রি করতে পারে এমন সংস্থানগুলি বা উপকরণগুলিতে অ্যাক্সেস সরবরাহ করে।যেমন, হোয়াইট লেবেল এসইও সহজেই জিনিসগুলি সম্পন্ন করতে সহায়তা করে। এটি আপনার দক্ষতা তৈরি করে এবং আপনার ব্যবসায়ের আয় বৃদ্ধি করে। …\nfacebook twitter pinterest linkedin যদি আপনার স্থানীয় উপস্থিতি সহ একটি …\nTop5Topics When Local SEO Matches Multi Positions শীর্ষস্থানীয়5বিষয় স্থানীয় এসইও যখন মাল্টি পজিশন ম্যাচ করে


প্রকাশিত: ০২:৫৬ পিএম, ০৭ ডিসেম্বর ২০২১\nশুধু বাংলাদেশ নয় প্রকল্প বাস্তবায়নে ধীরগতি সুইজারল্যান্ড-ইংল্যান্ডেও হয় বলে জানিয়েছেন পরিকল্পনামন্ত্রী এম এ মান্নান। জাতীয় অর্থনৈতিক পরিষদের নির্বাহী কমিটির (একনেক) সভায় মোট ১০টি প্রকল্প উপস্থাপন করা হয়। অনুমোদন দেওয়া হয় ১০ প্রকল্পের।\nমঙ্গলবার (৭ ডিসেম্বর) রাজধানীর শেরেবাংলা নগরের এনইসি সম্মেলন কক্ষে একনেক সভা হয়। সভায় প্রধানমন্ত্রী শেখ হাসিনা সভাপতিত্ব করেন। প্রকল্প বাস্তবায়নে বার বার সময় বৃদ্ধি কেন হয়? এমন প্রশ্নের জবাবে মন্ত্রী এসব কথা বলেন।\nতিনি বলেন, প্রকল্প বাস্তবায়নে ভূমি অধিগ্রহণে সমস্যা হয়। অনেকে জমি দিতে চায় না। এটা চলমান সমস্যা তারপরও প্রকল্প দ্রুত বাস্তবায়নের জন্য কাজ করা হচ্ছে। প্রকল্প বাস্তবায়নে দেরি শুধু বাংলাদেশে নয় সুইজারল্যান্ড ও ইংল্যান্ডেও হয়। আমার পরিচিত একজন সুইজারল্যান্ডে থাকেন, তিনিও বলেছেন তার স্থানীয় একটা রাস্তার কাজ দুই থেকে তিন বছরেও শেষ হচ্ছে না। একই অবস্থা ইংল্যান্ডেও।\nসুইজারল্যান্ডের অভিজ্ঞতার কথা তুলে পরিকল্পনামন্ত্রী বলেন, নট ইন মাই কান্ট্রি অ্যালোন, গো টু আমেরিকা, গো টু ইংল্যান্ড, গো টু সুইজারল্যান্ড। বাস্তব অভিজ্ঞতা থেকে বলছি এসব দেশে প্রকল্প দেরি হয়। সুইসরা ঘড়ির কাঁটা মতো চলে, তাদের জেনেভা শহরে আমি গতবছর গিয়েছি, তার আগেও গিয়েছি। মানুষ বকাঝকা করছে, রাস্তা কাটা অনেকদিন ধরে ঠিক হচ্ছে না।\nএকনেক সভায় প্রধানমন্ত্রী শেখ হাসিনার অনুশাসন তুলে ধরে পরিকল্পনা প্রতিমন্ত্রী ড. শামসুল আলম বলেন, সারাদেশে ৫৬০টি মডেল মসজিদ নির্মাণ করা হচ্ছে। প্রধানমন্ত্রী বলেন আমাদের ইসলামিক সাংস্কৃতিক কেন্দ্র থেকে ইসলামিক শিক্ষা দিতে হবে। যেন যুবকরা জঙ্গিবাদে ঝুঁকে না পড়ে।\nতিনি আরও বলেন, দেশের দক্ষিণাঞ্চলে ক্লাইমেট স্মার্ট এগ্রিকালচারের নির্দেশ দিয়েছেন প্রধানমন্ত্রী। দক্ষিণাঞ্চলে বেশি করে ধান চাষ করতে হবে।\nপ্রতিমন্ত্রী বলেন, প্রধানমন্ত্রী আমাদের নির্দেশনা দিয়েছেন সঠিকভাবে প্রকল্প বাস্তবায়ন করতে হবে। ভালো হতে হবে কাজের মান। যে টাকা ব্যয় হয় তা যেন যথাযথভাবে ব্যয় হয়।\nএসময় উপস্থিত ছিলেন- পরিকল্পনা বিভাগের সচিব প্রদীপ রঞ্জন চক্রবর্তী, পরিসংখ্যান ও তথ্য ব্যবস্থাপনা বিভাগের সচিব ড. শাহনাজ আরেফিন, পরিকল্পনা কমিশনের কৃষি, পানি সম্পদ ও পল্লী প্রতিষ্ঠান বিভাগের সদস্য (সচিব) রমেন্দ্র নাথ বিশ্বাস, আর্থ-সামাজিক অবকাঠামো বিভাগের সদস্য (সচিব) মোসাম্মৎ নাসিমা বেগম।


Partha Chatterjee is embarrased at his party's MLA's question - Ebela.in\nদলীয় বিধায়কের অস্বস্তিকর প্রশ্ন, জবাব দিতে গিয়ে বেকায়দায় পার্থ\nগার্লস স্কুলে প্রধান শিক্ষিকা ও বয়েজ স্কুলে প্রধান শিক্ষকের প্রচলন রয়েছে। নির্দিষ্ট নিয়ম নেই।\nছেলেদের স্কুলের প্রধান শিক্ষকের পদে কোনও মহিলাকে মেনে নিতে তাঁর আপত্তি।\nশনিবার তাঁর আপত্তির বিষয়টি নিয়ে সরাসরি শিক্ষামন্ত্রী পার্থ চট্টোপাধ্যায়ের দ্বারস্থ হলেন তৃণমূলের প্রবীণ বিধায়ক তথা সংশ্লিষ্ট স্কুলের পরিচালন কমিটির সম্পাদক জটু লাহিড়ী। প্রথমবার এইরকম প্রশ্নের মুখে ‘অস্বস্তি’তে পড়েছেন শিক্ষামন্ত্রীও। সতীর্থের আপত্তির কথা শুনলেও প্রবীণ নেতাকে আশ্বস্ত করেননি তিনি। বলেছেন, ‘‘দেখছি।’’\nশিক্ষক নিয়োগ, বদলি, পদোন্নতি, মিড ডে মিল অথবা স্কুলবাড়ির সংস্কারের মতো অসংখ্য অনুরোধ আসে শিক্ষামন্ত্রীর কাছে। কোনওটা সুপারিশ-সহ সংশ্লিষ্ট বিভাগে পাঠান। আবার কোনওটা নাকচ করে দেন। কিন্তু হাওড়ার শিবপুর কেন্দ্রের দলীয় বিধায়কের এইরকম আপত্তির মুখে পড়ে থমকে গিয়েছেন শিক্ষামন্ত্রী।\nদলের অন্যতম শীর্ষনেতা তথা শিক্ষামন্ত্রীর সঙ্গে দেখা করে অবিলম্বে প্রধান শিক্ষিকার বদলে প্রধান শিক্ষক নিয়োগের আর্জি জানিয়েছেন জটুবাবু। তাঁর নির্বাচনী কেন্দ্রের অন্তর্গত সাঁতরাগাছি কেদারনাথ ইনষ্টিটিউশনের ছাত্র বিভাগে (বয়েজ সেকশন) প্রধান শিক্ষিকা নিয়োগ নিয়ে আপত্তি বিধায়কের। জটু চান, স্কুলের ৯০ বছরের ধারাবাহিকতা বজায় রেখে কোনও পুরুষকেই ওই পদের দায়িত্ব দেওয়া হোক। বিধায়ক তথা পরিচালন কমিটির সম্পাদক জানিয়েছেন, বয়েজ স্কুলের সিংহভাগ শিক্ষক ও শিক্ষাকর্মীই পুরুষ। সেখানে প্রধান শিক্ষিকার বদলে প্রধান শিক্ষক চাইছেন তাঁরা।\nশিবপুর কেন্দ্রের চারবারের বিধায়ক স্কুলের পরিচালন কমিটির সম্পাদক হিসাবেই ‘ওয়েস্ট বেঙ্গল সেন্ট্রাল স্কুল সার্ভিস কমিশনে’র চেয়ারম্যান, স্কুলশিক্ষা দফতরের ডিরেক্টর ও শিক্ষা দফতরের যুগ্ম সচিবের কাছে তাঁর এই আপত্তি ও আবেদন জানিয়েছেন। তাতে কাজ না হওয়ায় এদিন শিক্ষামন্ত্রীকেও সেই আবেদনপত্রের ‘কপি’ দিয়েছেন। শিক্ষামন্ত্রী অবশ্য বলেন, ‘‘এইরকম কোনও নিয়ম আছে বলে আমার জানা নেই। প্রয়োজন হলে সংশ্লিষ্ট সকলের সঙ্গে কথা বলব।’’\nদীর্ঘদিনের অভিজ্ঞতার ভিত্তিতে দমদম কিশোর ভারতী স্কুলের প্রধান শিক্ষক নিত্যানন্দ বাগচী বলেন, ‘‘গার্লস স্কুলে প্রধান শিক্ষিকা ও বয়েজ স্কুলে প্রধান শিক্ষকের প্রচলন রয়েছে। নির্দিষ্ট নিয়ম নেই।’’\nঅভিযুক্ত শিক্ষকরা নন, জিডি বিড়লার আসল কালপ্রিট কিন্তু অন্য কোথাও লুকিয়ে\nপ্রায় দেড় শতাংশ বাড়ল উচ্চমাধ্যমিকে পাশের হার। দেখুন ভিডিও\nবড় যদি হতে চাও, টাকা দাও তবে! শহরে প্লে-স্কুলেই খরচ বছরে লক্ষাধিক\nস্কুলে পড়াবেন অবসরপ্রাপ্তরা, এসএসসি পরীক্ষার কী হবে? কী বলছে কমিশন?\nগোটা স্কুলে এক জন শিক্ষক, কয়েকমাস পরে তাও থাকবে না\nস্কুলের একাংশ ভাঙা নিয়ে কাউন্সিলর-মন্ত্রী চাপানউতোর


ইসলাম ডেস্ক:: আমাদের নবী (সা.) -এর সকল কাজই আমাদের জন্য আদর্শ। নবী (সা.) -এর ঘুম, খাওয়া, হাটা, চলা এই সকল বিষয়ের মাঝেই আমাদের জন্য রয়েছে উত্তম আদর্শ। মহানবী হজরত মুহাম্মাদ সাল্লাল্লাহু আলাইহি ওয়া সাল্লাম প্রতিদিন সকালে সাতটি খেজুর ও দুধ দিয়ে নাস্তা করতেন। এমনকি তিনি তার নাস্তার এই মেনু কখনো পরিবর্তন করেননি। নবীর (সা.) সাহাবারা নবীর (সা.) কাছে জানতে চেয়েছিলেন তিনি কেন প্রতিদিন সাতটি খেজুর ও দুধ দিয়ে নাস্তা করেন? তিনি বলেছিলেন, সাতটি খেজুর ও দুধ দিয়ে নাস্তা করা মস্তিষ্কের জন্য ভালো। এরপরে সাহাবিরাও সাতটি খেজুর ও দুধ দিয়ে নাস্তা করতেন।\nপূর্ববর্তী সংবাদ: ৪১০০ এমএএইচ ব্যাটারি নিয়ে উন্মুক্ত হলো নোকিয়া ২\nপরবর্তী সংবাদ: হাতকড়া পরা অবস্থায় তরুণীকে ধর্ষণ করল পুলিশ!


ব্যাটসম্যানদের আরও দায়িত্ব নিতে হবে || খেলা || জনকন্ঠ\nমিরপুর টেস্টের উইকেটকে দুষলেন আতহার\nস্পোর্টস রিপোর্টার ॥ প্রতিটি বল সূক্ষ্মভাবে বিশ্লেষণ করা এবং খুঁটিনাটি দেখার চোখটা তাঁরই। অনেক সময় ম্যাচের আগে উইকেট দেখে তাঁরও চুলচেরা বিশ্লেষণ দিয়েছেন। বাংলাদেশ দলের সাবেক ক্রিকেটার আতহার আলী খান এখনও জনপ্রিয় ধারাভাষ্যকার হিসেবে দেশ ও দেশের বাইরে পরিচিত মুখ। পেশাগত দায়িত্বে থাকলেও দেশমাতৃকার টানে ভুলে যান সেসব, রক্ত ছলকে ওঠে স্পন্দিত হয় দেশের সাফল্য কামনা করে। অবশেষে স্বস্তি পেয়েছেন আতহার দীর্ঘ প্রায় এক বছর পর কোন টেস্ট খেলুড়ে দেশের বিরুদ্ধে দলকে জিততে দেখে। অধিনায়ক মুশফিকুর রহীমসহ দলের সব ক্রিকেটারকে ধন্যবাদ জানিয়েছেন ১৬ কোটি মানুষকে উচ্ছ্বাসে ভাসানোর জন্য। তবে ১০১ রান তাড়া করতে গিয়ে দলকে যে কষ্টার্জিত জয় তুলে আনতে হয়েছে সে জন্য তিনি দুষেছেন উইকেটকে। বরাবরের মতোই তাঁর দাবি আন্তর্জাতিক ম্যাচে যদি এমন উইকেটে খেলতে হয় সেক্ষেত্রে অন্তত একটি ভেন্যুতে ঠিক এমন চরিত্রের উইকেটে ঘরোয়া আসর খেলার সুযোগ দেয়া উচিত ক্রিকেটারদের। নয় তো নিজেদের ঘরের মাঠে খেলা হলেও প্রতিপক্ষরাই বাংলাদেশকে কোণঠাসা করবে বলে আশঙ্কা তাঁর। তবে আগামী দুই টেস্টে ব্যাটসম্যানদের আরও দায়িত্ব নিয়ে বড় ইনিংস খেলার ওপর জোর দিলেন তিনি। দৈনিক জনকণ্ঠের সঙ্গে আলাপচারিতায় সফরকারী জিম্বাবুইয়ের বিরুদ্ধে তিন ম্যাচের সিরিজে বাংলাদেশ দলের প্রথম টেস্টে জয় এবং সিরিজ নিয়ে কথা বলেছেন আরও।\nজনকণ্ঠ ॥ দীর্ঘদিন পর বাংলাদেশ জিতেছে, এটাকে আপনি কিভাবে দেখছেন?\nআতহার ॥ বাংলাদেশ দলকে ধন্যবাদ জানাতে চাই। প্রত্যেকটি খেলোয়াড়কে ধন্যবাদ জানাতে চাই। অনেকদিন পরে আমরা একটি টেস্ট র‌্যাঙ্কিং জাতির সঙ্গে টেস্ট ম্যাচ জিততে পেরেছি। এই আশাটা অনেকদিনের পূর্ণ হয়েছে এবং বলব আমাদের প্রাপ্যটা আমরা পেয়ে গেছি। অবশ্যই অতিরিক্ত ভাল লাগছে।\nজনকণ্ঠ ॥ বাংলাদেশ যখন রান তাড়া করতে গিয়ে বিপদে পড়েছিল তখন আপনার অনুভূতিটা কেমন ছিল?\nআতহার ॥ ওই সময় দুঃচিন্তা, নাটকীয়তা এবং মনে হচ্ছিল থ্রিলার ছবির মতো অবস্থা। কারণ কি হয় না হয় ঠিক বোঝা যাচ্ছিল না। অনেক স্নায়ুক্ষয়ী খেলা দেখেছি, কিন্তু এদিন আমার রক্তচাপটা সম্ভবত অনেক বেড়ে গিয়েছিল। কিন্তু বিশ্বাসও ছিল যে আমাদের দেশের মাটির মান রেখে এবং দেশের ১৬ কোটি মানুষের জন্য তাঁরা জিতে দেখাতে পারবে। শেষ পর্যন্ত তাই হয়েছে। যেহেতু লক্ষ্যটা বেশি ছিল না। শূন্য রানে তিনটা উইকেট পড়ার পড়েও মনে হচ্ছিল এটা আমাদের করা উচিত।\nজনকণ্ঠ ॥ মাত্র ১০১ রানের টার্গেটে এমন অবস্থাকে আপনি কিভাবে ব্যাখ্যা করবেন?\nআতহার ॥ শুধু ১০১ রানের বিষয় নয়, আমরা একটু অন্য দৃষ্টিকোন থেকে দেখি। প্রথম দিনেই কিন্তু ৯০ ওভারের আগে খেলা শেষ হয়ে যায়। তিনদিনে মোট ৩৭ উইকেট পড়ে। এটা আমি দোষ বলব না। আমার মনে হয় ব্যাটসম্যানদের জন্য এটা ছিল কঠিন একটা উইকেট। ব্যাটিং করার জন্য কষ্টকর, বোলারবান্ধব উইকেট ছিল। শুধু স্পিনার নয়, আমি যদি বিশ্লেষণ করি বাংলাদেশের পক্ষে অধিকাংশ উইকেট কিন্তু স্পিনাররাই নিল। আর জিম্বাবুইয়ের দিক থেকে দেখলে তাঁদের পেসাররাই কিন্তু উইকেটগুলো নিয়েছে। টার্ন এ্যান্ড বাউন্স যেমন ছিল, গতিও ছিল। এ ধরনের উইকেটের কারণেই আমি মনে করি শুধু আমরাই নই জিম্বাবুইয়ের ব্যাটসম্যানরাও সংগ্রাম করেছে। আমার প্রশ্ন হচ্ছে এ ধরনেই উইকেটে আমরা আন্তর্জাতিক ম্যাচে কেন খেলছি? যদি খেলতেই হয় তাহলে ঘরোয়া আসরে এ ধরনেই পিচে আমরা খেলি না কেন? আমি কিন্তু ৫ থেকে ৭ বছর ধরেই বলে আসছি এ ধরনের উইকেট ঘরোয়া আসরে আমরা চাই। অনেক ভেন্যু আছে একটায় অন্তত এ ধরনের পিচ তৈরি করি। বোলাররা উৎসাহ পাবে এবং ব্যাটসম্যানরা শিখবে কিভাবে খেলতে হবে। নিজেদের মাটিতে, যেখানে ঘরোয়া সুবিধা নেয়ার কথা সেখানে অন্তত আন্তর্জাতিক ম্যাচ দেখতে চাই না। ব্রেন্ডন টেইলর বলেছেন উইকেট ভাল ছিল। কারণ তাঁরা এমন উইকেটে অভ্যস্ত। কাজেই আবার যদি আমরা তাঁদের এ ধরনের উইকেটে খেলার সুযোগ দেই তাহলে তাঁরা জেতারও সুযোগ পেয়ে যাবে।\nজনকণ্ঠ ॥ এ জয়টা বাংলাদেশ দলের মধ্যে কি কোন পরিবর্তন আনবে বলে মনে করেন?\nআতহার ॥ শেষ লাইনটা কিভাবে ধরব এমন একটা কথা কিন্তু ক্রিকেটে আছে। সেটা ধরতে পেরে আশা যা ছিল সেটা আমরা করতে পেরেছি। কিন্তু বাংলাদেশ দলকে মনে রাখতে হবে পরের দুই টেস্টে এর চেয়ে ভাল কিন্তু খেলতে হবে এবং বিশেষ করে সেটা ব্যাটসম্যানদের। আর কিছু পরিবর্তন দেখতে চাইব। পরিবর্তন মানে টপঅর্ডার ব্যাটসম্যানরা যেন আরও দায়িত্ব নিয়ে খেলে। যারা সেট হয়ে যাচ্ছেন তাঁরা উইকেট থ্রো করে চলে আসছেন। আরও লম্বা সময় তাঁদের খেলা দরকার। সে জন্য অবশ্য ভাল পিচ দরকার, তাহলে আমরা আরও রান করতে পারব। তবে মনে রাখতে হবে টেস্ট জিততে হলে আমাদের ২০ উইকেট তুলে নিতে হবে। আমি মনে করি আমাদের সেই বোলিং শক্তিটা আছে।\nজনকণ্ঠ ॥ তাইজুলের দুর্দান্ত নৈপুণ্য, জুবায়েরের অভিষেক ও সাকিবের প্রত্যাবর্তন নিয়ে আপনার মতামত?\nআতহার ॥ তাইজুল বিষয়ে বলতে গেলে আমি প্রধান নির্বাচককে ধন্যবাদ দেব। তাঁকে দলে সুযোগ করে দেয়ার পর সাকিবের অনুপস্থিতিতে প্রথম ম্যাচেই কিন্তু ওয়েস্ট ইন্ডিজে ৫ উইকেট নিল। আর এখন ৮ উইকেট নিয়ে প্রমাণ করল তিনি ভাল একজন স্পিনার। আমার মনে হয় দীর্ঘপরিসরের ম্যাচের জন্য আমরা ভাল একজন খেলোয়াড় পেয়েছি। বাংলাদেশ দলে বৈচিত্র্য দরকার। আমাদের প্রচুর বাঁহাতি স্পিনার আছে। কিন্তু কোনদিন ডানহাতি লেগস্পিনার ছিল না, সেটা আমরা দেখতে পারলাম। আরও উন্নতি দেখার বিষয় আছে। অনেক কিছু করতে হবে। কিন্তু এটা যদি সে ধরে রাখতে পারে ভাল গাইডেন্স পায় টিম ম্যানেজমেন্ট থেকে তাহলে আমার মনে হয় ভয়ঙ্কর হুমকি হয়ে উঠবে প্রতিপক্ষের জন্য। সাকিবের কথা বলার নাই। সে ক্ল্যাসিক খেলোয়াড়। তিনি বাংলাদেশের নাম্বার ওয়ান খেলোয়াড়।


রাজনীতি | আমাদের বুধবার | Page 2\nHome » রাজনীতি (page 2)\nডিসেম্বর ১৫, ২০১৮\tকোন মন্তব্য নেই\nআমীর খসরু ::\nসংসদ নির্বাচনে ঢাকা-১ আসনের বিএনপি প্রার্থী খোন্দকার আবু আশফাককে পুলিশ বুধবার আটক করে ‘ভিন্ন এক পদ্ধতিতে’। দোহার থানার ওসির সংবাদমাধ্যমকে দেওয়া ভাষ্য মোতাবেক – প্রার্থী আবু আশফাকের নিরাপত্তার জন্যই তাকে আটক করে পুলিশ কাস্টোডিতে নেয়া হয়।\n১৯৭০-এর প্রথমদিকের ঘটনা। মার্কিন যুক্তরাষ্ট্রের চালানো ভিয়েতনাম যুদ্ধের সময়কালে একটি ঘটনা বোধ করি অনেকেরই মনে নেই অথবা জানা নেই । সেই সময়ে ভিয়েতনামে ঘটে যাওয়া দুনিয়া কাঁপানো একটি ঘটনার কথা মনে পড়ে গেল। তৎকালীন সময়ে আন্তর্জাতিকভাবে খ্যাতিমান সাংবাদিক পিটার আর্নেট তখন এ্যসোসিয়েটেড প্রেস বা এপির ভিয়েতনাম বিষয়ক সংবাদদাতা। পিটার আর্নেটের ওই সময়কালের একটি প্রতিবেদন ছিল এই রকম- যুক্তরাষ্ট্রের সেনাবাহিনী তখন ভিয়েতনামের একটি গ্রাম জ্বালিয়ে-পুড়িয়ে ধ্বংস করে দেয়। ঘটনাটির খবর ঊর্ধ্বতন পর্যায়ে পৌছালে দায়িত্বপ্রাপ্ত যুক্তরাষ্ট্রের সামরিক কর্মকর্তাকে জিজ্ঞাসা করা হয়, কেন গ্রামটি ধ্বংস করো হলো? জবাবে সেই ঊর্ধ্বতন সামরিক কর্মকর্তা জবাব দিয়েছিলেন- “We had to destroy the village in order to save it.” অর্থাৎ ‘গ্রামটিকে রক্ষার জন্যই ওই গ্রামটিকে আমাদের ধ্বংস করে দিতে হয়েছে।’ সাম্প্রতিক যেসব ঘটনাবলী ঘটছে তাতে কর্মকর্তাদের ভাষ্য শুনে ওই ঘটনা বারংবার মনে পড়ে যাওয়া খুবই স্বাভাবিক।\nনির্বাচনী প্রচারণা শুরুর প্রথম থেকেই দেশের বিভিন্নস্থানে প্রতিপক্ষের উপরে হামলা, ভাংচুর, বাড়িঘর জ্বালিয়ে দেয়াসহ নানা সহিংস ঘটনা ঘটে চলেছে। ঠাকুরগাঁওয়ে বিএনপি মহাসচিবের গাড়িবহরে হামলা ও ভাংচুর, নোয়াখালীতে যুবলীগ নেতা নিহত হওয়াসহ সংবাদ মাধ্যমের হিসাব মোতাবেক আনুষ্ঠানিক প্রচার-প্রচারণা শুরুর প্রথমদিনেই কমপক্ষে ১৮টি স্থানে সহিংস রক্তাক্ত সংঘর্ষের ঘটনাবলী ঘটেছে। বুধবার সংঘর্ষের ঘটনাবলী ঘটেছে ১৭ জেলায়। এতে হামলা-ভাংচুর, সংঘর্ষে আহত হয়েছেন ১৩২ জন। বৃহস্পতিবারও ২৩ জেলার বিভিন্নস্থানে হামলা, সংঘর্ষ, বাধা দেয়ার ঘটনা ঘটেছে। অর্থাৎ দেশের বিশাল এক এলাকা এখন নির্বাচনী সহিংসতার কবলে। আর এটি করা হচ্ছে, মূলত ক্ষমতাসীন দল ও আইন শৃংখলা রক্ষায় দায়িত্বপ্রাপ্তদের মাধ্যমে।\nশুক্রবার জাতীয় ঐক্যফ্রন্টের প্রধান ও গণফোরামের সভাপতি ড. কামাল হোসেনের গাড়িবহরেও হামলা হয়েছে। মিরপুরে শহীদ বুদ্ধিজীবী স্মৃতিসৌধে শ্রদ্ধা নিবেদন শেষে বের হওয়ার সময় এ ঘটনা ঘটে। এসব ঘটনার মধ্য দিয়ে নির্বাচনী মাঠের ‘স্থিতিস্থাবকতা বা ভারসাম্য’ বিনষ্ট করা হচ্ছে – যার ফল স্বল্প থেকে দীর্ঘমেয়াদে ভয়াবহভাবে নেতিবাচক হতে বাধ্য। একটি বিষয় মনে রাখতে হবে, সব ঘটনার খবর সংবাদ মাধ্যমে আসে না, আসতে দেয়াও হয় না। কাজেই পরিস্থিতির ভয়াবহতা যে কতো বিশাল এবং ভীতিকর তার সামান্য হলেও কিছুটা আচ করা যাচ্ছে।\nবিভিন্ন সংবাদ মাধ্যম খবর দিচ্ছে-বুধবার আর বৃহস্পতিবার- দুইদিনেই বিএনপির প্রার্থীসহ দুইশতাধিক নেতাকর্মীকে আটক করা হয়েছে। ১৩ ডিসেম্বর প্রথম আলো স্পষ্ট করেই বলেছে, বিএনপিকে চাপে রাখতেই গ্রেফতার, হামলা, বাধার ঘটনা ঘটছে। আসলে কোন দল বা জোট প্রার্থীকে অর্থাৎ আওয়ামী লীগ না বিএনপি প্রার্থীদের বাধা দেয়া হচ্ছে সেটি বড় ও মুখ্য বিষয় নয়। মূল বিষয়টি হচ্ছে, নির্বাচনের জন্য সমান সুযোগ প্রাপ্তির যে আকাঙ্খাটুকু জনমনে ছিল তা যে কোথাও বিদ্যমান নেই; বরং এর উল্টো পরিস্থিতি বিরাজমান – তা চোখে আঙুল দিয়ে আর দেখানোর প্রয়োজন পড়ে না।\nতবে সবচেয়ে গুরুত্বপূর্ন বিষয় হচ্ছে, এতোসব ঘটনা ঘটে যাচ্ছে, অথচ নির্বাচন কমিশনের কোনো কার্যকর ভূমিকাই দৃশ্যমান নয়। অবশ্য নির্বাচন কমিশনের ভূমিকা যে এরকমটি হবে, সাধারণ মানুষ ইতোপূর্বেই তার আলামত টের পাচ্ছিলেন বা আচ করতে পারছিলেন। এ কারণে আমজনতা নির্বাচন কমিশনের এই ভূমিকায় অবাক তো হয়ইনি, বিস্ময়ের কোনো বিষয়ও নয় ওই ভূমিকা। এটা সবারই ধারণা ছিল যে, এমনটাই হবে। সাধারণ মানুষ এমনটাও ধারণা করেছিল যে, প্রশাসনের বিভিন্ন বিভাগের সম্ভাব্য ভূমিকা কি হতে পারে? তবে কিছুটা কৌতূহল জেগেছে এই কারণে যে, প্রধান নির্বাচন কমিশনার (সিইসি) এত্তোসব সহিংস ঘটনাবলীতে শুধুমাত্র ‘বিব্রত ও মর্মাহত হয়েছেন’। এর মধ্যদিয়ে একটি বিষয় প্রমাণিত হলো যে, সিইসিও বিব্রত ও মর্মাহতবোধ করতে পারেন। এটুকু এখনো অবশিষ্ট আছে। এ জন্য তাকে ধন্যবাদ জানাতেই হয়।\nতবে সিইসি’’র এমন বক্তব্য তার এবং পুরো নির্বাচন কমিশনের অসহায়ত্ব আর ব্যর্থতাই প্রমান করে। এমন অসহায়ত্ব থাকলে জনমনে আস্থাহীনতা ও ভীতির সৃষ্টি হয়। ওই বক্তব্য সম্পর্কে সাবেক নির্বাচন কমিশনার ব্রিগেডিয়ার জেনারেল (অব.) ড. এম সাখাওয়াত হোসেনের মন্তব্য হচ্ছে- ‘‘নির্বচন কমিশন একটি এ্যকশন ওরিয়েন্টেড প্রতিষ্ঠান। কোনো ঘটনায় তার বিব্রত হওয়া বা মর্মাহত হওয়ার কোনো সুযোগ নেই। কমিশন চাইলে যেকোনো সিদ্ধান্তই বাস্তবায়ন করতে পারে।”\nকিন্তু সাথে সাথে এ বিষয়টিও যেকোনো কান্ডজ্ঞানসম্পন্ন মানুষের মনে প্রশ্ন জাগা স্বাভাবিক যে, তফসিল ঘোষণার সাথে সাথে ক্ষমতাসীন দলের অর্ন্তদ্বন্দ্বে ঢাকার আদাবরে ২ জনের নিহত হওয়াসহ ওই সময় যেসব ঘটনাবলী ঘটেছে তাতে নির্বাচন কমিশন কঠোর হলে এখনকার ঘটনাবলী হয়তো এড়ানো যেতো। সিইসি ওই সময় এও বলেছিলেন, পুলিশ প্রশাসন অন্যায্য কিছু করছে না।\nএদিকে, প্রচার-প্রচারণার শুরুতেই এমন সহিংস রক্তারক্তির ঘটনাবলীর পরেও স্বরাষ্ট্রমন্ত্রী জানিয়েছেন, নির্বাচনের সময়ে প্রার্থীরা বৈধ অস্ত্র বহন করতে পারবেন। কিন্তু এক্ষেত্রে নির্বাচন কমিশন কেন চুপচাপ? বিগত নির্বাচনগুলোতে বৈধ অস্ত্রও সংশ্লিষ্ট থানায় বা আইনী হেফাজতে রাখার বিধান ছিল। এবারই তার ব্যতিক্রম হতে যাচ্ছে।\nযে ধারায় ও পর্যায়ে হামলা, গ্রেফতার, সহিংসতা চলছে এবং চালানো হচ্ছে এবং প্রশাসনের যে ভূমিকা তাতে সাধারণ মানুষের মন ও মনোজগতে বিদ্যমান উদ্বেগ-উৎকণ্ঠা ও শংকা এতোটুকুও তো কমেইনি, বরং দিনে দিনে বাড়ছেই। এ কারণেই সর্বত্র একটি প্রশ্নই এখন উচ্চারিত হচ্ছে- ‘আমরা আমাদের ভোটটি শেষ পর্যন্ত ‘সহি-সালামতে’ দিতে পারবো তো?’ এই ভীতি, উদ্বেগ, উৎকণ্ঠা, শংকা দূর করতে না পারার ব্যর্থতা পুরোটাই নির্বাচন কমিশনসহ সংশ্লিষ্টদের নিতে হবে। এ বিষয়টিও মনে রাখতে হবে যে, সিইসি যতোই বিব্রত ও মর্মাহত হবেন, জনমনে একটি অবাধ, সুষ্ঠু, গ্রহণযোগ্য নির্বাচন অনুষ্ঠানের ব্যাপারে সংশয় -সন্দেহ ততোই বাড়তেই থাকবে। আসলে পুরো পরিস্থিতি এবং নির্বাচন কমিশনসহ সংশ্লিষ্টদের ভূমিকা এবং কর্মকান্ডে সাধারণ ভোটাররাই সত্যিকার অর্থে বিব্রত, মর্মাহত।\nআনু মুহাম্মদ ::\n‘‘আতংকের সমাজ, দখলদার অর্থনীতি, জমিদারী রাজনীতি এটাই বর্তমান বাংলাদেশের প্রধান পরিচয়’’\nনির্বাচনের হট্টগোলের মধ্যেও বিজয় দিবসের ডাক আসে, প্রশ্ন আসে, আনন্দ বেদনার সাথে আসে ক্ষোভ। ১৯৭১ এর ২৫ মার্চ রাত থেকে দানবীয় অপশক্তির ভয়ংকর থাবার মধ্যে, নির্যাতন ও প্রতিরোধের যে অভিজ্ঞতার মধ্যে দিয়ে এইদেশের মানুষ গেছেন, তা যারা দেখেননি তাদের পক্ষে বোঝা কঠিন। সেই অভিজ্ঞতা এই জনপদের সেইসময়ের ও পরবর্তী সকল প্রজন্মের জন্য অনেক কিছুই পাল্টে দিয়েছে। পাকিস্তানী বর্বর সেনাবাহিনী ও তার দোসরদের ভয়ংকর কারাগার থেকে মুক্ত হবার আনন্দ নিয়ে একই বছরের ১৬ ডিসেম্বর নিয়ে এসেছিল নতুন করে শ্বাস নেবার দিন। বেদনার পাহাড় বুকে নিয়েও মানুষের তখন অনেক স্বপ্ন।\nকিন্তু এরপর থেকে একে একে দুমড়ে মুচড়ে যায় তার অনেককিছু। সবকিছু দখলে চলে যেতে থাকে ক্ষুদ্র এক গোষ্ঠীর হাতে, তৈরি হয় লুটেরা কোটিপতি, স্বৈরশাসন আসে নানা রূপে। যুদ্ধাপরাধীদের দল আসে, ব্যবসা হয়, ক্ষমতা হয়, গাড়ি হয়,- তাতে উড়ে বাংলাদেশের পতাকা। সাম্রাজ্যবাদ নতুন করে খুঁটি বসায়। তাই সাম্প্রদায়িকতা, জাতিবিদ্বেষ, সংখ্যাগরিষ্ঠ নারীপুরুষের ওপর শোষণ নির্যাতন চলতে থাকে। অসম্পূর্ণ বিজয়ের পর একেকটা পরাজয় জমতে থাকে।\nএই বিজয় দিবসে আমাদের সামনে ত্বকী, সাগর-রুনী, তনু, মিতুর লাশ, রামুর বিধ্বস্ত জনপদ, ভাঙাচোরা বুদ্ধের শরীর, গোবিন্দগঞ্জের গুলিবিদ্ধ আগুনে পোড়া মানুষের হাহাকার, নাসিরনগর সাঁথিয়াসহ বহু অঞ্চলে হিন্দু জনগোষ্ঠীর আক্রান্ত মুখ, পার্বত্য চট্টগ্রামে উজাড় পাহাড় আর সহিংসতায় বিপন্ন মানুষ ও প্রকৃতি। আমাদের সামনে ‘ক্রসফায়ারে’ নিহত – গুম হয়ে যাওয়া হাজার মানুষ। আসে শত হাজার নিহত শ্রমিকের মুখ। নিপীড়িত কিশোর ও তরুণেরা। জীবন্ত কবরে সহস্রাধিক, কয়লা হয়ে যাওয়া শতাধিক শ্রমিকের শরীর। সড়কে লঞ্চে হাজার হাজার মানুষ। কোনোভাবেই দুর্ঘটনা নয়, লোভের খুন। আমাদের চোখের সামনে বিশ্বজিতের বিস্ময়, চিৎকার আর রক্তাক্ত দেহের ছায়া। পুলিশের সামনে দলবদ্ধ হয়ে একজন নিরীহ অচেনা তরুণকে কুপিয়ে পিটিয়ে হত্যা। নদী দূষণ ও দখল, পাহাড় বন উজাড় আর রাষ্ট্রীয় সম্পদ লুন্ঠন বর্তমান সময়ের উন্নয়ন যাত্রার প্রধান চিহ্ন। সমুদ্রের ব্লক নিয়ে আত্মঘাতী তৎপরতা চলছে। বিশেষজ্ঞ মত, জনমত অগ্রাহ্য করে সুন্দরবন বিনাশীবিদ্যুৎ প্রকল্পসহ নানা বাণিজ্যিক বনগ্রাসী ভূমিগ্রাসী তৎপরতাও চলতে পারছে। চলতে পারছে দেশবিনাশী রূপপুর প্রকল্পের কাজ।\nগত ৪৭ বছরে দেশের অর্থনীতির আকার অনেক বেড়েছে। কিন্তু সংখ্যাগরিষ্ঠ মানুষের জীবন এখনও মানুষের হয়নি। এখন অর্থনীতি ধরে রেখেছেন দেশের গার্মেন্টস শ্রমিক, প্রবাসী শ্রমিক আর কৃষকেরা। দেশি ও প্রবাসী শ্রমিকেরা জীবন ঝুঁকির মধ্যে ফেলে দেশে বছরে আনেন প্রায় ৪০ বিলিয়ন ডলার। এই প্রবাহ না থাকলে লুটেরাদের দাপটে অনেক আগেই ধ্বস নামতো অর্থনীতিতে। আতংকের সমাজ, দখলদার অর্থনীতি, জমিদারী রাজনীতি এটাই বর্তমান বাংলাদেশের প্রধান পরিচয়। এর জন্য তো মানুষ অসম্ভব সাহস ও ঝুঁকি নিয়ে জীবন দিয়ে বাংলাদেশ আনেনি। অথচ এর মধ্যেই এখন আমরা ‘আছি’। দুর্নীতি দখলদারিত্ব, নানা অগণতান্ত্রিক আইনী বেআইনী তৎপরতা, সন্ত্রাস-টেন্ডারবাজি, নিয়োগ বাণিজ্য ইত্যাদি বিস্তারের সুবিধাভোগী খুবই নগণ্য কিন্তু তারাই ক্ষমতাবান।\nযাদের ২৪ ঘন্টা রাষ্ট্রীয় অর্থে প্রতিপালিত নানা বাহিনীর পাহারায় কাটে তারা ছাড়া বাকি কারও তাই আতংক আর কাটে না। নিজের ও স্বজনের জীবন নিয়ে, পথের নিরাপত্তা নিয়ে, জিনিষপত্রের দাম, জীবিকা, ভবিষ্যৎ নিয়ে উৎকন্ঠা দিনরাত। উদ্বেগ উৎকন্ঠা নির্বাচন নিয়েও। সবচাইতে বড় ভয়, দিনের পর দিন সবকিছুতে অনিশ্চয়তা। বাংলাদেশের মানুষের অবস্থা এখন এমনই যে, মানুষের জন্য মানুষের শোক, আতংক কিংবা উদ্বেগ নিয়েও একটু স্থির হয়ে বসা যায় না। নতুন আরেক আঘাত পুরনো শোক বা আতংককে ছাড়িয়ে যায়। টিভি বা সংবাদপত্রেরও ঠাঁই নাই সবগুলোকে জায়গা দেবার, কিংবা লেগে থাকার।\nবাংলাদেশের রাজনীতিতে প্রধান দুইদল বা জোটের সংঘাত কখনোই জমিদারী লড়াই এর চরিত্র থেকে বের হতে পারেনি। যে অংশ ক্ষমতায় থাকে তাদের ইচ্ছা হয় চিরস্থায়ী বন্দোবস্ত নেবার। তাই একপর্যায়ে বিরোধ চরমে ওঠে। আফ্রিকার দেশগুলোর মতো এদেশে গোত্র বা এথনিক সংঘাতের অবস্থা নাই। কিন্তু আওয়ামী লীগ বিএনপি লড়াই যেনো তার স্থানই পূরণ করতে যাচ্ছে, রাজনৈতিক বৈরীতা ও সংঘাত নিয়েছে ট্রাইবাল বৈরীতা ও সংঘাতের রূপ। আসলে দলের ব্যানার দেখে পুরো চিত্র পাওয়া যাবে না। দেখতে হবে ব্যানারের পেছনে দাঁড়ানো লুটেরা, দখলদার ও কমিশনভোগীদের। দলের ব্যানার আসলে ব্যবহৃত হয় তাদের মুখ ঢাকার জন্য। মানুষ দল দিয়ে বিচার করে, দলের উপর ভরসা করে, দলের উপর বিরক্ত হয়, ক্ষুব্ধ হয়, ক্ষোভে-দুঃখে চিৎকার করে। দল আসে যায়, আসে যাবে। কিন্তু কমিশনভোগী, দখলদার, লুটেরাদের কোন পরিবর্তন হয় না। তাদের শক্তি ও অবস্থান আরও জোরদার হয়।\nপ্রক্রিয়া যদি একই থাকে ক্ষুধা দিন দিন বাড়তে থাকে। পেট তো ভরতে হবে। তাই এইভাবে চলতে চলতে মাঠ, গাছ, বন, জঙ্গল, পাহাড়, নদী, নালা, খালবিল সব হজম হতে থাকে। ক আর খ এর যখন যার সুযোগ আসে। কখনও প্রতিযোগিতা কখনও সহযোগিতা। কখনও ঐক্য কখনও সংঘাত। দখল, কমিশনের উপর দাঁড়ানো বিত্ত বৈভব শানশওকতে শহরের কিছু কিছু স্থান ঝলমল করতে থাকে। অনেকে স্মরণ করতে পারেন সেলিম আল দীনের ‘মুনতাসির ফ্যান্টাসী’ নাটক। সবকিছুই ছিলো প্রধান চরিত্র মুনতাসিরের খাদ্য। তার ক্ষুধার কোন শেষ নাই। আমাদের দেশে একের পর এক শাসক গোষ্ঠী একজনের থেকে অন্যজন আরও বেশি ‘মুনতাসির’। ক্ষমতাবানরা যখন এভাবে নিজের অর্থনীতি তৈরি করেন তখন রাজনীতি কেন জমিদারী থেকে আলাদা হবে? আমাদেরই বা সদা আতংক ছাড়া আর কী পাবার আছে?\nসেজন্য গুম, খুন, ক্রসফায়ার, উর্দিপরা বা উর্দিছাড়া লোকজনদের ডাকাতি চাঁদাবাজী, কৃত্রিম কিংবা উস্কে তোলা রাজনৈতিক উত্তেজনা, সহিংসতা, দখল, দুর্নীতি এই সবকিছু নিয়ে মানুষের অস্থিরতা, উদ্বেগ, অসুস্থতার কালে পর্দার আড়ালে আরও অনেককিছু হয়ে যেতে থাকে। সহিংসতা বা অস্থিরতায় শতকরা ১ ভাগের হাতে আরও সম্পদ কেন্দ্রীভূত হতে কোনো বাধা নেই। পাহাড় নদী বন দখলকাজে কোন সমস্যা নেই। দেশের সমুদ্র, সম্পদ, অর্থনীতিতে দেশি বিদেশি লুটেরাদের আধিপত্য বৃদ্ধির আয়োজনে কোন প্রতিবন্ধকতা নেই।নির্বাচনের হট্টগোলের আড়ালেও এইসব অপকর্ম চলতে থাকে।\nএই অবস্থায় তাহলে কী হবে বাংলাদেশের? দুই জমিদার বা দুই ডাইনাস্টির আড়ালে, চোরাই টাকার মালিক সন্ত্রাসী প্রতারক দখলদার ব্যাংক লুটেরা আর কমিশনভোগীদের হাতে, নিজেদের সর্বনাশ দেখতেই থাকবে শতকরা ৯৯ ভাগ মানুষ? তাহলে কী আর কোন উপায় নেই? শক্তিশালী মিডিয়া ও সুশীল সমাজের দরবারে এই বলয়ের বাইরে আলোচনারও সুযোগ কম। নিপীড়নের খড়গ সর্বত্র। ভিন্নস্বর ভিন্নসত্য ভিন্ন সম্ভাবনা নিয়ে মানুষের চিন্তার সুযোগও সংকুচিত হতে থাকে। ফলে জনগণের মধ্যে এক অসহায়ত্বের বোধ প্রায় স্থায়ীরূপ নেয়।\nএসব দেখে বারবার প্রশ্ন আসে, তাহলে কি ৭১-এর মুক্তিযুদ্ধে অগণিত নারী পুরষের অসম্ভব সাহস ও লড়াই-এর অভিজ্ঞতা বৃথা? না। ১৯৭১ এর সেই সাহস এখনও আমাদের শক্তি। এই শক্তি নিয়েই যুদ্ধাপরাধী ও লুটেরাশক্তির, দখলদার ও জমিদারদের রাজনৈতিক মতাদর্শিক প্রভাব অতিক্রম করে জনগণের রাজনৈতিক শক্তির বিকাশ ঘটাতে হবে। নিষ্ক্রিয়, আচ্ছন্ন আর সন্ত্রস্ত জনগণের মধ্যে ক্ষমতার বোধ বিকশিত হওয়া ছাড়া এটা সম্ভব নয়। আচ্ছন্নতা আর ভয় থেকে মুক্ত হলে, নিজেদের নিয়ে স্বপ্ন দেখতে সক্ষম হলে, জনগণ তার অন্তর্গত বিশাল শক্তিও অনুভব করতে সক্ষম হবে। তখন সম্ভব হবে পথের সন্ধান পাওয়া, সম্ভব হবে তার রাজনীতির বিকাশে স্বাধীন পথ গ্রহণ।\nবারবার ৭১ আমাদের মনে করিয়ে দেয়, বাংলাদেশের মানুষ, তা সে শারীরিকভাবে যতই দুর্বল অপুষ্ট হোক, জাগ্রত হলে যে কোনো দেশি বিদেশি দানবের মোকাবিলা করতে তারা সক্ষম। সামরিক বেসামরিক স্বৈরশাসন, নির্যাতন, দখলদারিত্ব, সাম্প্রদায়িকতা ও সাম্রাজ্যবাদ বিরোধী বিভিন্ন লড়াই-এ জনগণের শক্তির স্ফুরণ তারই বহিপ্রকাশ। তাই শাসক শ্রেণীর বিভিন্ন অংশের প্রতারণামূলক বাগাড়ম্বরের মধ্যে নয়, শোষণ বৈষম্য নিপীড়ন আধিপত্য বিরোধী সকল লড়াই-এর মধ্যেই কেবল মুক্তিযুদ্ধের চেতনা জাগ্রত। আত্নসমর্পণ আর পরাজয়ের বিপরীতে তার অবস্থান। চোরাই টাকা, প্রতারণা, বাগাড়ম্বর আর রক্তচক্ষু দ্বারা পরিচালিত নির্বাচনের মধ্যে পথ হারালে চলবে না। কারণ মানুষ যখন নিজের ভেতরে মুক্ত হয়, তখনই তার মুক্তির পথ তৈরি হয়।\nধর্মভিত্তিক দলগুলোর ক্রমাগত ভাঙ্গন : সম্পর্কের নতুন মাত্রা আওয়ামী লীগের সঙ্গে\nডিসেম্বর ১২, ২০১৮\tকোন মন্তব্য নেই\nজহির উদ্দিন বাবর ::\nবাংলাদেশের রাজনীতিতে ধর্মভিত্তিক দলগুলোর একটি প্রভাব বরাবরই ছিল। তারা সরাসরি ক্ষমতার কেন্দ্রবিন্দুতে না যেতে পারলেও বিভিন্ন সময় ক্ষমতার পালাবদলে অনুঘটক হিসেবে ভূমিকা রেখেছে এবং নিজেদের রাজনীতিতে গুরুত্বপূর্ণ ও অনিবার্য করার ক্রমাগত চেষ্টা চালিয়ে যাচ্ছে। দীর্ঘ সময় ধরে এসব দলের অবস্থান মূলত; আওয়ামী ও বাম শিবিরের বিপরীতে। তবে জামায়াতসহ কোনকোন দল কৌশল ও নিজেদের অতীত কর্মকান্ডের কারনে মানসিক দূরত্বের আওয়ামী লীগের সাথেও ‘বন্ধুত্ব’ গড়ে তুলেছে। তবে ডানপন্থি বিএনপির সঙ্গে সার্বিকভাবে তাদের সখ্য দীর্ঘদিনের। তবে বামঘেষা আওয়ামী লীগের সঙ্গে ইসলামপন্থিদের দূরত্ব আগের চেয়ে অনেকটা ঘুচে গেছে। বিভিন্ন কারণে ইসলামি দলগুলো আর আগের মতো আওয়ামী বিরোধিতা করে না। আওয়ামী লীগও আর ধর্মভিত্তিক দলগুলোকে আগের মতো তাদের প্রতিপক্ষ ভাবে না। সম্প্রতি একটি জাতীয় দৈনিকের প্রতিবেদনে ওঠে এসেছে, ‘এককালের বাম ও সেক্যুলার ভাবধারার আওয়ামী লীগে ধর্মভিত্তিক দলের সংখ্যাই বেশি’। বাস্তবতা হলো, ধর্মভিত্তিক শক্তির মূলধারাটি এখনও আওয়ামী লীগবিরোধী রাজনৈতিক শিবিরের সঙ্গে ঘনিষ্ঠতা বজায় রেখেই চলছে। ব্যক্তিগত স্বার্থসংশ্লিষ্টতার নানা কারণে ধর্মভিত্তিক দলের কোনো কোনো নেতার সঙ্গে আওয়ামী লীগের একটা ঘনিষ্ঠতা গড়ে ওঠেছে। তবে মাঠ পর্যায়ে ইসলামপন্থিদের একটি বড় অংশ এখনও আওয়ামী লীগ ও বামধারার রাজনীতির প্রতি আগের অবস্থান ও মনোভাব থেকে সরে আসেনি।\nবাংলাদেশে ইসলামপন্থিদের মধ্যেও আছে নানা ধারা-উপধারা। জামায়াতে ইসলামীকেন্দ্রিক ধারাটি সবচেয়ে শক্তিশালী ছিল ; এখনও মাঠ পর্যায়ে তারাই বেশি শক্তিশালী। যদিও যুদ্ধাপরাধ অপরাধের মামলায় দলের প্রথম সারির নেতাদের মৃত্যুদন্ড কার্যকর হওয়ার পর তাদের আগের সেই অবস্থান আর নেই। চরম কোণঠাসা অবস্থায় রয়েছে দলটির অনুসারীরা। দলটি একটা সময় এদেশে আওয়ামী লীগের জন্য গুরুত্বপূর্ণ ভূমিকা রাখলেও দীর্ঘদিন ধরে আছে আওয়ামীবিরোধী শিবিরে। সম্পর্কের নানা টানাপোড়েন সত্ত্বেও আছে বিএনপি জোটের সঙ্গেই। তবে জামায়াতে ইসলামী নিছক ধর্মভিত্তিক দল নয়, সংসদীয় মূলধারার রাজনীতির সঙ্গে তাদের সামঞ্জস্য থাকার কারণে তাদেরকে ইসলামি দল হিসেবে মানতে অনেকের আপত্তি আছে।\nইসলামপন্থিদের আরেকটি ধারার সম্পর্ক মাজার ও দরবারকেন্দ্রিক। তারা সাধারণত পীর, খানকা, দরবার, মুরিদ এসবের দ্বারা আবর্তিত রাজনীতির সঙ্গে জড়িত। তাদের সঙ্গে বরাবরই আওয়ামী লীগের সম্পর্ক ভালো। বিশেষ করে গত ১০ বছর ধরে আওয়ামী লীগের ক্ষমতার অন্যতম অংশীদার তারা। জামায়াতে ইসলামী ও কওমিপন্থিরা যেন আওয়ামী লীগের ধারেকাছেও ভিড়তে না পারে এ ব্যাপারে তারা সবসময় তৎপর থাকে।\nদেশে ইসলামপন্থিদের সবচেয়ে প্রভাবশালী অংশটি কওমি মাদ্রাসাকেন্দ্রিক আলেমদের নেতৃত্বে পরিচালিত। দেশের ধর্মীয় অঙ্গন মূলত নিয়ন্ত্রণ করেন তারাই। সমাজের মূলধারার সঙ্গে তাদের সম্পৃক্ততা ততটা না থাকলেও প্রভাবিত করার মতো ক্ষমতা তাদের আছে। দেশের কয়েক লাখ মসজিদ, হাজার হাজার মাদ্রাসা সরাসরি তাদের তত্ত্বাবধানে পরিচালিত। দেশের মোট জনগোষ্ঠীর বেশিরভাগের সঙ্গে তাদের প্রত্যক্ষ বা পরোক্ষ একটা সম্পর্ক আছে। বিভিন্ন ইস্যুতে তারা সাধারণ জনগণকে নিজের মতের পক্ষে নাড়া দিতে পারে।\nকওমি মাদ্রাসাগুলো প্রায় দেড়শ বছর ধরে সরকারের কোনো স্বীকৃতি ও হস্তক্ষেপ ছাড়া পরিচালিত হয়ে আসছে। তবে কয়েক মাস আগে জাতীয় সংসদে কওমি সনদের স্বীকৃতি বিল পাস হওয়ার পর তারা সমাজের মূলধারা সঙ্গে যুক্ত হয়েছে। প্রত্যক্ষ ও পরোক্ষভাবে দেশের প্রায় অর্ধকোটি মানুষ কওমি মাদ্রাসার সঙ্গে সম্পৃক্ত। সরকারি স্বীকৃতি পাওয়ার কারণে ঐতিহ্যগত দিক থেকে কওমি আলেমদের মধ্যে একটা দৃশ্যমান পরিবর্তন আসবে এটাই স্বাভাবিক। বৈষয়িক প্রাপ্তির নানা সমীকরণ যুক্ত হয়ে যাওয়ার কারণে কওমি মাদ্রাসাকেন্দ্রিক সংগঠন, ব্যক্তি ও প্রতিষ্ঠানগুলো আর আগের মতো প্রত্যাশা পূরণ করতে পারবে না এটাই চরম সত্য।\nদেশে কওমি মাদ্রাসাকেন্দ্রিক বেশ কিছু দল রয়েছে। লক্ষ্য-উদ্দেশ্যের অনেকটা মিল থাকলেও তাদের মধ্যে মতভিন্নত প্রকট। বিভাজন হয়নি, ব্র্যাকেটবন্দি হয়নি – এমন ইসলামি দল খুব কমই আছে। বিগত শতাব্দীর আশির দশকে মোহাম্মাদুল্লাহ হাফেজ্জি হুজুরের হাত ধরে কওমিপন্থিদের ব্যাপকভাবে রাজনীতিতে আগমন। হাফেজ্জি হুজুরের সেই খেলাফত আন্দোলন থেকে এখন এক ডজনের বেশি দল হয়েছে। দল ভেঙে টুকরো টুকরো হয়েছে, নেতৃত্বের লড়াই অব্যাহত আছে বছরের পর বছর ধরে। নব্বই দশকের শেষ দিকে সবগুলো ইসলামি দল নিয়ে গঠিত হয়েছিল ইসলামী ঐক্যজোট। কিন্তু ২০০১ সালের নির্বাচনের পর সেই ইসলামি ঐক্যজোট ভেঙে যায়। এরপর প্রচলিত ধারার স্বার্থের রাজনীতির চর্চা শুরু হয়ে যায় এখানে। কখনও এর সঙ্গে, কখনও ওর সঙ্গে করতে করতে এখন ধর্মভিত্তিক দলগুলো অনেকটা ভঙ্গুর অবস্থায় রয়েছে। প্রায় কোনো দলেরই আগের সেই অবস্থান নেই। প্রতিটি দলই একটি সুনির্দিষ্ট গন্ডিতে আবর্তিত হচ্ছে। সাধারণ জনমানুষের সঙ্গে তাদের সম্পৃক্ততা খুব একটা নেই। মসজিদ-মাদ্রাসা আর ছাত্র-শিক্ষকদের মধ্যেই সীমাবদ্ধ তাদের বেশির ভাগ কর্মসূচি। ফলে ইসলামি দলগুলো এখনও এদেশের জনগণের কাছে তাদের প্রাসঙ্গিকতা প্রমাণ করতে পারেনি।\nসবশেষ ২০১৩ সালে ইসলামপন্থিদের বড় একটি উত্থান চোখে পড়ে। সেই সময় অনলাইনে ধর্ম সম্পর্কে কটূক্তির অভিযোগে নাস্তিক ব্লগারদের বিচার দাবিতে চাঙা হয়ে উঠে হেফাজতে ইসলামের আন্দোলন। ওই বছরের ৬ জুলাই মতিঝিলে ঐতিহাসিক লংমার্চে তারা সবার নজর কাড়তে সক্ষম হয়। অনেকে এটাকে ‘নতুন শক্তি’ হিসেবে আখ্যায়িত করেন। তবে ঠিক এর এক মাস পর ৫ মে শাপলা চত্বরেই পতন ঘটে হেফাজতের। এরপর আর হেফাজত মেরুদন্ড সোজা করে দাঁড়াতে পারেনি। বিভিন্ন সময় নানা আন্দোলনের কর্মসূচি ঘোষণা করলেও তা হালে পানি পায়নি। তবে মজার ব্যাপার হলো, সেই হেফাজতে ইসলাম এখন আর আওয়ামী লীগের শত্রু নয়, পরম বন্ধু। সংগঠনের আমির ও দেশের সবচেয়ে প্রবীণ আলেম আল্লামা আহমদ শফী নিজেই আওয়ামী লীগের প্রশংসা করেছেন। জাতীয় সংসদে স্বীকৃতি ঘোষণার পর কওমি আলেমরা ঘটা করে রাজধানীর সোহরাওয়ার্দী উদ্যানে কথিত শুকরিয়া মাহফিলের নামে প্রধানমন্ত্রীকে সংবর্ধনা জানিয়েছেন। এর দ্বারা ইসলামপন্থীদের সঙ্গে আওয়ামী লীগের সম্পর্ক নতুন মাত্রা লাভ করে। জাতীয় নির্বাচনের কয়েক মাস আগে এই সংবর্ধনা নিজেদের জন্য বিশাল প্রাপ্তি হিসেবে দেখছে আওয়ামী লীগ। এর আগে কোনো সরকার প্রধানকে এভাবে সব আলেম একমঞ্চে এসে সংবর্ধনা জানানোর নজির নেই।\nশাসক দলের সঙ্গে এভাবে আলেমদের মাখামাখিকে ভালো চোখে দেখছে না খোদ ইসলামপন্থিদের অনেকেই। তবে নানা কারণে কেই সরাসরি বিরোধিতাও করতে পারছে না। ভেতরে ভেতরে নানা অসন্তোষ ও ক্ষোভ কাজ করলেও কেউ তা প্রকাশের সাহস করছে না। আর নেতৃত্বের আসনে থাকা আলেমরাও নানা কারণে সীমাবদ্ধতার মধ্যে পড়ে গেছেন। একদিকে প্রলোভন আরেক দিকে নানা ভয়ভীতির ঊর্ধ্বে ঊঠে তারা অনেক ক্ষেত্রে সঠিক সিদ্ধান্তটি নিতে পারছেন না বলে মনে করছেন অনেকে। আবার কেউ কেউ এটা কৌশল হিসেবে দেখছেন। সময়ের প্রেক্ষাপট বিবেচনায় টিকে থাকার স্বার্থে আলেমরা একটু কৌশলী ভূমিকা নিয়েছেন বলে মনে করেন কেউ কেউ।\nজাতীয় সংসদ নির্বাচনকে সামনে রেখে ধর্মভিত্তিক দলগুলোও আছে আলোচনায়। তবে এবারের নির্বাচনে কোনো দলই তেমন কোনো ভূমিকা রাখতে পারছে না। মার্কাহীন, নিবন্ধনবিহীন জামায়াতে ইসলামীর কথা বাদ দিলে বর্তমানে ইসলামি দলগুলোর মধ্যে চরমোনাই পীরের নেতৃত্বাধীন ইসলামী আন্দোলন বাংলাদেশ। এই নির্বাচনে দলটি তিনশ আসনেই প্রার্থী দিয়েছে। এই নির্বাচনে তারাই একমাত্র ইসলামী দল যারা সব আসনে একক প্রার্থী দিয়েছে। যদিও একটি আসনেও পাস করার মতো অবস্থান গড়ে উঠেনি তাদের। এই দলটির বিরুদ্ধে বরাবরই আওয়ামী লীগের সঙ্গে ঘনিষ্ঠতার অভিযোগ করে আসছে অন্যান্য ইসলামি দলগুলো। যদিও এর কোনো ‘‘দালিলিক প্রমাণ’’ নেই ।\nতবে একটি বিষয় দৃশ্যমান, অন্যান্য ইসলামি দলকে আওয়ামী লীগ যেভাবে তাদের প্রতিপক্ষ মনে করে চরমোনাই পীরের দলকে সেটা মনে করে না। কয়েকটি সিটি নির্বাচনে তাদের প্রার্থী তৃতীয় অবস্থান লাভ করে বেশ আলোচনায় আসে। অনেকে মনে করেন, তারা ইসলামপন্থিদের যে ভোট কাটেন তা সাধারণত বিএনপির বাক্সে যাওয়ার কথা ছিল। সরাসরি না হলেও তাদের ভোট কাটা সুবিধা করে দেয় আওয়ামী লীগকে। মূলত এই কারণে আওয়ামী লীগ তাদেরকে অনেকটা আনুকূল্য দেয় বলে কারও কারও ধারণা। যদিও তারা বরাবরই অস্বীকার করে আসছে এই অভিযোগ। অন্যান্য দলের সঙ্গে বিগত দশম জাতীয় সংসদ নির্বাচন বর্জন করে তারা যে আওয়ামী লীগের সঙ্গে নেই এটার প্রমাণ দেয়ার চেষ্টা করেছে।\nমুফতি ফজলুল হক আমিনীর নেতৃত্বাধীন ইসলাম ঐক্যজোট দীর্ঘ সময় বিএনপি জোটে থাকলেও বছর দুয়েক আগে এখান থেকে বেরিয়ে গেছে। এবারের নির্বাচনের আগে ইসলামী ঐক্যজোট নৌকায় চড়ছে বলে জোর প্রচারণা ছিল। তবে শেষ পর্যন্ত বনিবনা না হওয়ায় তারা নৌকা পায়নি। পরে কয়েকটি আসনে একক নির্বাচনের ঘোষণা দিয়েছে দলটি। যদিও আওয়ামী লীগের সঙ্গে তাদের সম্পর্ক এখনও খুবই মধুর। তাদেরকে নির্বাচনী খরচসহ নানা সুবিধা আওয়ামী লীগ দিচ্ছে বলে কানাঘুষা আছে। তবে তাদেরকে জোরে বা কৌশলে বিএনপি জোট থেকে বের করতে পারাই আওয়ামী লীগের বড় সাফল্য। তবে মুফতি আমিনীর জীবদ্দশায় তাকে নানাভাবে চেষ্টা করেও নত করা যায়নি। নিঃসন্দেহে এটা তাদের কৃতিত্ব। মজার ব্যাপার হলো, ইসলামি ঐক্যজোটকে বিএনপি জোট থেকে বের করলেও একটি ভগ্নাংশ এখনও রয়ে গেছে ২০ দলীয় জোটের সঙ্গে। যদিও অ্যাডভোকেট আবদুর রকিবের নেতৃত্বাধীন অংশটির কার্যক্রম খুব একটা নেই।\nশায়খুল হাদিস আল্লাম আজিজুল হকের দল খেলাফত মজলিস ভেঙে যায় তার জীবদ্দশায়ই। দুই ভাগে বিভক্ত খেলাফত মজলিসের যে অংশটির সঙ্গে শায়খুল হাদিসের পরিবারের সম্পৃক্ততা আছে তারা বাংলাদেশ খেলাফত মজলিস নামে নিবন্ধন পায়। ২০০৬ সালে তৎকালীন বিরোধী দল আওয়ামী লীগের সঙ্গে পাঁচ দফা চুক্তি করে এই দলটি আলোচনায় আসে। যদিও এক-এগারোর পর সেই চুক্তি কার্যকারিতা পায়নি। আওয়ামী লীগের সঙ্গে তাদের নৌকা প্রতীকে ভোটও করা হয়নি। সেই দলটি চলতি বছর নির্বাচনের কয়েক মাস আগে এরশাদের জাতীয় পার্টির সঙ্গে জোটবদ্ধ হয়ে নতুন করে আলোচনায় আসে। তবে নির্বাচনকে কেন্দ্র করে এই জোট হলেও চরমভাবে হতাশ হয় দলটি। জাতীয় পার্টি যেখানে আওয়ামী লীগের সঙ্গে নিজেদের ভাগ-ভাটোয়ারা মেটাতে হিমশিম খেয়েছে সেখানে শরিক বাংলাদেশ খেলাফত মজলিসের জন্য কিছুই করতে পারেনি। এখন হাতে গোনা কয়েকটি আসনে নিজেদের প্রার্থিতা ঘোষণা করে কোনোরকম মুখরক্ষা করেছে দলটি। শায়খুল হাদিসের ইন্তেকালের পর দলটির আভ্যন্তরীণ অবস্থা তেমন ভালো নয়। শায়খুল হাদিসের পরিবারের বলয়ে কোনোরকম টিকে আছে।\nশুধু ‘খেলাফত মজলিস’ নামে নিবন্ধন পাওয়া দলটির নেতৃত্বে আছেন মাওলানা ইসহাক ও আহমদ আবদুল কাদের। দলটি এখনও বিএনপি নেতৃত্বাধীন ২০ দলীয় জোটে আছে। এবারের নির্বাচনে শেষ পর্যন্ত তারা হবিগঞ্জের দুটি আসন পেয়েছে। যদিও আওয়ামী লীগের ঘাঁটি হিসেবে পরিচিত আসন দুটিতে তাদের পাস করে আসার সম্ভাবনা খুবই ক্ষীণ। এই দলটিতে জামায়াতে ইসলামীর কিছুটা ছায়া আছে। এই দলের মহাসচিব আহমদ আবদুল কাদের একসময় ছাত্রশিবিরের সভাপতি ছিলেন। যদিও পরে জামায়াতের সঙ্গে তার সম্পর্ক ছিন্ন হয় এবং তিনি হাফেজ্জি হুজুরের তওবার রাজনীতির মাধ্যমে কওমি মাদ্রাসাকেন্দ্রিক দলের সঙ্গে যুক্ত হন।\n২০ দলীয় জোটের অন্যতম শরিক জমিয়তে উলামায়ে ইসলাম। প্রাচীন এই দলটি এখন দুই অংশে বিভক্ত। একটি অংশের নেতৃত্বে রয়েছেন মাওলানা আবদুল মুমিন। তবে বয়োবৃদ্ধ এই আলেম ততটা পরিচিত নন। সামনে রয়েছেন মহাসচিব মাওলানা নুর হোসাইন কাসেমি। মূলত মাওলানা কাসেমির নামেই পরিচিত এই অংশটি। অপর অংশের নেতৃত্বে আছেন মুফতি মুহাম্মদ ওয়াক্কাস। তিনি এরশাদ সরকারের প্রতিমন্ত্রী ছিলেন। পরবর্তী সময়ে চারদলীয় জোট সরকারের সাংসদ ছিলেন। এবারের নির্বাচনেও তিনি যশোরের একটি আসন থেকে প্রতিদ্ব›িদ্বতা করছেন। এবারের নির্বাচনে জমিয়তে উলামায়ে ইসলাম দুই অংশ মিলে বিএনপির কাছ থেকে তিনটি আসন পেয়েছে। অন্তত দুটি আসনে প্রতিদ্বন্দ্বিতা করে জিতে আসার সম্ভাবনা দেখছেন তারা।\nহাফেজ্জি হুজুরের হাতেগড়া খেলাফত আন্দোলন এখন আছে অনেকটা করুণ অবস্থায়। এই দলটি কয়েক ভাগে বিভক্ত হয়ে পড়েছে। রাজধানীর উপকণ্ঠ কামরাঙ্গীচরে নুরিয়া মাদ্রাসার বাইরে তাদের তেমন কোনো কার্যক্রম চোখে পড়ে না। হাফেজ্জি হুজুরের পরিবারের সদস্যদের আভ্যন্তরীণ দ্বন্দ্বের কারণেই মূলত দলের এই করুণ দশা। অন্যদিকে অনেক প্রাচীন দল নেজামে ইসলামের অবস্থাও হ-য-ব-র-ল। দলটি যে কয়টি অংশে বিভক্ত খুঁজে বের করাও মুশকিল। একটি অংশের নেতৃত্বে আছেন মুফতি ইজহারুল ইসলাম, আরেকটি অংশের নেতৃত্বে মাওলানা আবদুল লতিফ নেজামী, তিনি আবার ইসলামী ঐক্যজোটেরও চেয়ারম্যান। আরেকটি অংশের নেতৃত্বে আছেন অ্যাডভোকেট আবদুর রকিব। একসময় মিসবাহুর রহমান চৌধুরী একটি অংশের নেতৃত্বের দাবি করলেও তিনি এখন ভিন্ন পরিচয়ে পরিচিত। এছাড়া মাওলানা আবদুর রহিমের নেতৃত্বাধীন ইসলামী ঐক্য আন্দোলন একসময় আলোচনায় থাকলেও এখন তেমন কোনো কার্যক্রম নেই দলটির। এ ধরনের আরও কিছু দল তাদের অস্তিত্ব টিকিয়ে রেখেছে। যদিও এসবের কোনো প্রভাব আমাদের সমাজ বা রাজনীতিতে খুব একটা নেই।\nমূলত ইসলামি দলগুলোর এই ভঙ্গুর অবস্থার জন্য দায়ী পরিকল্পনাহীনতা। তারা কী করতে চায়, কোন পথ ধরে এগুতে চায়, আর এর জন্য কী করতে হবে এর সুনির্দিষ্ট কোনো ছক নেই ইসলামি দলগুলোর। গতানুগতিক ধারায় চলছে দল ও রাজনীতি। দলগুলোর গঠনতন্ত্র থাকলেও বেশির ভাগ ক্ষেত্রেই তা অনুসরণ করা হয় না। কারণ বেশির ভাগ ক্ষেত্রে এক ব্যক্তি, পরিবার বা বলয়েই চলছে দল। এখানে তাদের কথাই মুখ্য; গঠনতন্ত্রের কোনো মূল্য নেই। ব্যক্তি ও পরিবার পূজা ইসলামি দলগুলোর বিকাশের পথে বড় বাধা হয়ে দাঁড়িয়েছে।\nইসলামি রাজনীতি এখনও পরিচালিত হয় মসজিদ-মাদ্রাসাকেন্দ্রিক। বেশির ভাগ দলেরই মূল জনশক্তি কোনো না কোনো মাদ্রাাসা। সারা দেশ থেকে নানা মত ও পথের মানুষের সন্তানেরা রাজধানীর মাদ্রাসাগুলোতে পড়তে আসে। কিন্তু মাদ্রাসাটি কোনো নির্দিষ্ট রাজনৈতিক দলের বলয়ে হলে ওই ছাত্রটিকেও বাধ্যতামূলক এই দলটির কর্মী হয়ে যেতে হয়। কোনো ইস্যুতে মিটিং-মিছিলের প্রয়োজন হলে তাকে নামতে হয় রাজপথে। ওই দলটির মূল জনশক্তি মাদ্রাসার শিক্ষার্থীরা। তারা কেউ বুঝে আবার কেউ বাধ্যতামূলকভাবে দলীয় কর্মী হয়ে মাদ্রাসা পরিচালক বা কর্তৃপক্ষের রাজনীতির হাতিয়ার হন। এর বাইরে জনসাধারণের মধ্যে ইসলামি দলগুলোর নেই তেমন কোনো প্রভাব। কেউ কেউ পীর হিসেবে মুরিদদেরও দলীয় কর্মী মনে করেন। কিন্তু নির্বাচনের সময় ওই মুরিদেরাও দলকে ভোট দেয় না।\nসাধারণ মানুষদের সঙ্গে ইসলামি দলগুলোর তেমন কোনো যোগসূত্রতা নেই। সাধারণ মানুষের সুখ-দুঃখের ভাগীদারও হয় না ইসলামি দলগুলো। শুধু ধর্মীয় কোনো ইস্যু তৈরি হলেই ইসলামি দলগুলো সরব হয়। অন্যথায় তেমন কোনো কার্যক্রমই থাকে না এ দলগুলোর। সাধারণ মানুষের নিত্যনৈমিত্তিক নানা সমস্যার ব্যাপারে মাথা ঘামান না ইসলামি দলের নেতারা। ইসলাম সম্পর্কে কেউ কটূক্তি করলে ইসলামি দলগুলো বক্তৃতা-বিবৃতিতে যেভাবে সক্রিয় হয়ে ওঠে সেটা দেখা যায় না জাতীয় কোনো ইস্যুতে। এসব কারণে ইসলামি দলগুলোর প্রভাব দিন দিন কমে আসছে। এক সময় দেশের শীর্ষ আলেমরা ইসলামি দলগুলোর নেতৃত্ব দিতেন। কিন্তু এখন এসব দলে প্রকটভাবে দেখা দিয়েছে নেতৃত্ব সংকট। তাছাড়া নীতি ও আদর্শের প্রশ্নে বারবার আপস করায় ইসলামি দলগুলোর ভেতরেই তৈরি হয়েছে সংকট। তাদের নিজেদের কর্মী সংখ্যা তেমন বাড়ছে না, বরং উল্টো দলীয় কর্মীরা নানা কারণে নিষ্ক্রিয় হয়ে পড়ছে। সবমিলিয়ে ধর্মভিত্তিক দলগুলো এখন ভঙ্গুর অবস্থায় রয়েছে।\nব্যবসায়ী ফাটকা পুজিপতিদের ‘রাজনীতি দখল’ : জিম্মি জনগন\nডিসেম্বর ৯, ২০১৮\tকোন মন্তব্য নেই\nশাহাদত হোসেন বাচ্চু ::\nপ্রফেসর ড. সিরাজুল ইসলাম চৌধুরীর বক্তব্য দিয়ে শুরু করা যাক। সম্প্রতি তিনি এক অনুষ্ঠানে বলেছেন, “নির্বাচন বাণিজ্যে যারা অর্থ বিনিয়োগ করবে তারা সে অর্থ বহুগুন তুলে নেবে”। এই অপ-আকাঙ্খার কারনেই কি ৩’শ আসনে মনোনয়নপত্র জমা পড়ে হাজার চারেক? নির্বাচন বিশেষজ্ঞ ড. তোফায়েল আহমেদের মতে, ১৯৫৪ সালে জাতীয় নির্বাচনে নির্বাচিত ব্যবসায়ীর সংখ্যা ছিল দশমিক ৫৪ শতাংশ। সে সংখ্যা এখন দাঁড়িয়েছে ৮০-৮৫ শতাংশে। এভাবেই নির্বাচনকে শেষতক বাণিজ্যে পরিনত করা হয়েছে।\nএক. প্রত্যেক ব্যবসায়ী দেশের একজন নাগরিক। কোন কোন ক্ষেত্রে ‘কমার্শিয়ালি ইম্পর্টেন্ট পারসন” (সিআইপি)। ফাটকা পুঁজিবাদী বা এমন পুঁজিবাদী সমাজে ব্যবসায়ীদের কদর আলাদা। ব্যবসায়ী মানে টাকার ক্ষমতা, বিনিয়োগের ক্ষমতা এবং এর মাধ্যমে নিয়ন্ত্রনের ক্ষমতা। রাজনীতিতে যুক্ত হতে বা কোন দলের নেতৃত্ব দিতে ব্যবসায়ীদের জন্য কোন সাংবিধানিক বিধি-নিষেধ নেই। কিন্তু আছে নানা সন্দেহ-অস্বস্তি। বিশ্লেষকদেরও আছে নানা প্রশ্ন। আদর্শিক দলগুলো জোরে-সোরেই ব্যবসায়ীদের রাজনীতির বিরোধিতা করে। যদিও রাজনীতি করার অধিকার ব্যবসায়ীদের রয়েছে। ফলে কেউ রাজনীতিতে আসলে তাকে রাজনীতি দিয়ে থামানোর বিকল্প পথও এখন আর খোলা নেই।\nআসলে ব্যবসায়ীদের কাজ হচ্ছে, অর্থ বিনিয়োগ করা এবং তা থেকে নির্দিষ্ট মেয়াদে মুনাফা তুলে নেয়া। যেহেতু দেশের রাজনীতি দুর্নীতিমুক্ত নয়। ফলে রাজনৈতিক দলে নেতা হতে বিপুল অর্থ বিনিয়োগ করতে হয়, নির্বাচন এলে মনোনয়ন পেতেও আবার অঢেল। সহজ কথায যার নাম-মনোনয়ন বানিজ্য। ব্যবসায়ীরা এই প্রক্রিয়ার অংশ হয়ে গেছেন। এই প্রক্রিয়ায় তারা তাদের বিনিয়োগকৃত অর্থ তুলে আনছেন, নিরাপদ করছেন। এটি তাদের জন্য স্বাভাবিক হলেও জনগনের জন্য ক্ষতিকর, যখন জানা যায় দেশ থেকে মাত্র একবছরেই ৭৩ হাজার কোটি টাকা পাচার হয়ে গেছে।\nরাজনৈতিক দলগুলি, বিশেষ করে শাসক দলগুলি তাদের নেতা-কর্মী ও জনগনের ওপর আস্থা রাখতে পারছে না; নির্ভর করতে পারছে না। সেজন্য নির্বাচনে জিততে বা ক্ষমতায় থাকতে ব্যবসায়ীদেরও দয়া-আনুকুল্য দরকার হয়ে পড়ছে। নানাসময়ে ক্ষমতার সাথে যুক্ত দলগুলি টাকার ওপর নির্ভর করেছে, টাকা দিয়েই অবস্থান তৈরী করতে চেয়েছে। সেজন্যই ব্যবসায়ীদের এড়ানোর কোন সুযোগ নেই। এটি দুর্নীদির এক দুষ্টচক্রে আটকে ফেলেছে দেশের রাজনীতিকে।\nমুশকিল হচ্ছে, বাংলাদেশে ব্যবসায়ীদের অর্থবান হওয়ার ক্ষেত্রটি বেশিরভাগই অবৈধ ও অন্ধকার পথে। এটিকে তারা অবলীলায় কাজেও লাগান। এ ধরনের ব্যবসাকে নিরাপত্তা দেয়ার জন্য রাজনীতির প্রয়োজন হয়। শেয়ার বাজার ও ব্যাংক লুঠ, মাদক-অস্ত্রের চোরাকারবার, মানবপাচার, খাদ্য পণ্যেও সিন্ডিকেট ও ভেজাল, দুর্নীতি-দখলসহ অবৈধ পন্থায় উপার্জিত হাজার কোটি টাকার নিরাপত্তা দিতে পারে একমাত্র রাজনৈতিক ক্ষমতা। এজন্যই মানুষের যত অস্বস্তি, সন্দেহ এবং প্রশ্ন।\nদুই. সামরিক সরকারগুলোর সময় ক্ষমতার অংশীদার হিসেবে ব্যবসায়ীদের উত্থান ঘটেছিল পেশাদার রাজনীতিবিদদের নানান দুর্বলতায়। আশির দশকের সবচেয়ে নিকৃষ্টতম সামরিক স্বৈরাচার তৃণমূল পর্যায়ে যে টাউট-বাটপার শ্রেনী তৈরী করেছিল, তারাই কালক্রমে স্থানীয় ও জাতীয় রাজনীতিতে আধিপত্য বিস্তার করেছে। এই নবোত্থিত টাউট-ব্যবসায়ীরা অচিরেই অঢেল অর্থের মালিক হয়েছে, নব্বই দশকে নির্বাচিত সরকারগুলি দলে ও ক্ষমতায় অধিষ্ঠিত করেছে এদেরকে।\nআসছে সংসদ নির্বাচনে বড় দলগুলি কম-বেশি বড় ব্যবসায়ী ও ব্যবসা সংগঠনের নেতাদের মনোনয়ন দিয়েছে। অনেক দল বা জোট মনোনয়ন দিয়েছে শেয়ার বাজার কেলেঙ্কারি, ঋন খেলাপীর চিন্হিত মহানায়কদের। নির্বাচিত হয়ে যারা বাণিজ্য ও মুনাফাভিত্তিক নীতি প্রণয়নে সরকারকে প্রভাবিত করতে সক্ষম। পোশাক খাতের অন্তত: ৩০ জন ব্যবসায়ী চলতি সংসদের সদস্য। তাদের প্রবল রাজনৈতিক দাপটের কারনে সর্বোচ্চ আদালত কথিত “বিষাক্ত ক্ষত” বিজেএমই ভবন এখনও সপাটে মাথা উঁচু করে দাঁড়িয়ে। উপেক্ষিত হয়েছে ভবন ভাঙ্গার নির্দেশ। এ দিয়েই বোঝা যাবে রাজনীতিতে ব্যবসায়ীদের বর্তমান অবস্থান।\nসদ্য স্বাধীন বাংলাদেশে ১৯৭৩ সালের সংসদে ব্যবসায়ীদের অংশগ্রহন ছিল অনধিক ১০ জন। সেটি এখন গিয়ে ঠেকেছে ৮০-৮৫ শতাংশে। অর্থাৎ পেশাদার রাজনীতিকরা এখন সংখ্যালঘু। এদের কল্যাণে দ্রব্যমূল্য, পরিবহন, পোশাক খাত, ঔষধ, চিকিৎসা ব্যবস্থা- সবকিছুর নিয়ন্ত্রন চলে গেছে ব্যবসায়িক রাজনীতিকদের হাতে। জনগন ও রাজনীতি জিম্মি এদের কাছে। সব খাতে ব্যবসায়ীরা এর সুবিধা ভোগ করছে। কর অবকাশ, নতুন ব্যাংক করা থেকে সব কিছুতেই পাচ্ছে রাজনৈতিক আনুকূল্য।\nএর প্রত্যক্ষ ফল হিসেবে জনগন দেখছে বিভিন্ন ব্যাংক-শেয়ার বাজার লুঠকারী বা তাদের পৃষ্ঠপোষক, মাত্র দশককাল আগেও কপর্দকহীন- বর্তমানে হাজার কোটি টাকার মালিকরা স্থানীয় জাতীয়সহ সকল নির্বাচনে রাজনৈতিক মনোনয়ন লাভ করছে। এভাবেই তৃণমূল পর্যন্ত একটি ‘গডফাদার কালচার’ গড়ে উঠেছে রাজনীতিতে। নির্বাচন বাণিজ্যে এই যে বিশাল বিনিয়োগ, সেটি পেশাদার রাজনৈতিক নেতা-কর্মীকে মূলধারার রাজনীতি থেকে অপসৃত করে দিচ্ছে। তারা হয়ে উঠছেন দয়া-দাক্ষিণ্যের পাত্র।\nতিন. বিশ্বজুড়ে সরকারে থাকার কতগুলি সাধারন নৈতিকতা আছে। এই নৈতিকতার স্খলন অনেক রাষ্ট্রে সরকারের পতন ডেকে আনে। এর অন্যতম হচ্ছে, লাভজনক কোন প্রক্রিয়ায় নীতি-নির্ধারকরা যুক্ত হতে পারবেন না। অর্থাৎ সরকার বা সাংবিধানিক পদের অধিকারী কোন ব্যক্তি তার পদকে ব্যবহার করে কোন লাভজনক প্রক্রিয়ায় যুক্ত হতে পারবেন না। তাহলে তার ‘শপথ’ ভঙ্গ হবে এবং তিনি ঐ পদে থাকার নৈতিক যোগ্যতা হারাবেন। গণতান্ত্রিক বিধি-ব্যবস্থায় পরিচালিত সরকারগুলি এটি মেনে চলেন।\nকিন্তু বাংলাদেশে এর ব্যতিক্রম আকছার ঘটছে। ভরিষ্যতেও আরো বেশীভাবে যে ঘটবে না, এরকম কোন গ্যারান্টি পাওয়া যায় না। এই অনৈতিকতাকে শাসক দলগুলি ‘স্বাভাবিক’ বলে মেনেও নিয়েছে। এ নিয়ে কখনও কোন তাড়া বা চাপ তারা অনুভব করেনি। দেশের দলদাস, বিবেকবর্জিত সুশীল সমাজ এ বিষয়ে তেমন করে উচ্চকিতও নয়। তবে ক্ষীণ হলেও বিবেকবান অনেকে এখন বলতে শুরু করেছেন, এটি বন্ধ হতে হবে। কারন দেশ থেকে অবাধে অর্থপাচার, রিজার্ভ চুরিসহ আর্থিক খাতে ভয়ঙ্কর দুর্নীতির সাথে কারা জড়িত, সেটি এখন ওপেন সিক্রেট।\nসংসদ সদস্য হিসেবে যে সকল ব্যবসায়ী নির্বাচিত হচ্ছেন, তাদের যেখানে ব্যবসায়িক স্বার্থ রয়েছে, সেইখানে যেন নীতি-আইন প্রণয়নের দায়িত্ব তাদের না দেয়া হয়-এটি অন্তত: নিশ্চিত করতে হবে। নইলে রাজনীতির ‘আনুষ্ঠানিক মৃত্যু’ আর অনানুষ্ঠানিক থাকবে না। এ বিষয়ে রাজনীতিবিদদের মধ্যে সমঝোতা গড়ে ওঠা দরকার। যেমনটি রাষ্ট্রপতি আব্দুল হামিদ আক্ষেপ করে বলেছিলেন, ‘‘রাজনীতি এখন আর রাজনীতিবিদদের হাতে নেই’’।\nদেশের চলমান ঘটনাবলী চোখে আঙ্গুল দিয়ে দেখাচ্ছে, জাতীয় স্বার্থ দেখার মত কেউ নেই। সাধারন মানুষের স্বার্থ তো দুর কী বাত। রাজনীতি বাণিজ্যিকীকরনের প্রত্যক্ষ ফল হচ্ছে, ভোটের আগে জোট গঠন করা। উদ্দেশ্য জনগনের অধিকার রক্ষা নয়, ক্ষমতার উচ্ছিষ্ট ভোগ করা। এক সাক্ষাতকারে এরকমটিই মন্তব্য করেছেন ড. সিরাজুল ইসলাম চৌধুরী- “নির্বাচনের এই খেলায় জনগন যে হারবে সেটি নিশ্চিত। আগেও হেরেছে তারা, এবারেও হারবে। কারন তাদের নিজস্ব দল নেই। যারা জিতবে তারা টাকাওয়ালা এবং বড় দলের লোক। নির্বাচনের পরের দিন থেকেই দেখা যাবে, তারা জনগনের প্রতিপক্ষ হিসেবেই আবির্ভূত হয়েছেন”।\nপ্রাণ প্রকৃতি বাংলাদেশ-৩ : মুনাফার পাহাড় : প্রাণ প্রকৃতির বিপর্যয়\nতাই পুঁজি সংবর্ধনের এই প্রক্রিয়ায় বাংলাদেশে প্রাণ প্রকৃতির অভূতপূর্ব বিপর্যয় হয়েছে। কারণ এই ‘উন্নয়ন’ধারার মূল কথাই হলো প্রকৃতিকে নির্বিচারে শোষণ ও দখল করা। সামাজিক পরিবেশগত ফলাফল বিবেচনা না করে, ভবিষ্যত প্রজন্মের বিবেচনা না করে চটজলদি মুনাফার লক্ষ্যে সকল তৎপরতা পরিচালনা তাই এই দৃষ্টিতে যৌক্তিক। অতীতে নদী-নালা, খাল-বিল নানাভাবে বাধাগ্রস্ত করে শত হাজার কোটি টাকার ‘উন্নয়ন’ প্রকল্প করা হয়েছে, এখন দেখছি এর ফল- স্থায়ী জলাবদ্ধতা এবং পরিবেশ বিপর্যয়। দ্রুত মুনাফার লক্ষ্যে রাসায়নিক সার, কীটনাশক ওষুধ, কৃত্রিম রং ব্যবহারের ফলে পানি দূষণ এক মারাত্মক আকার ধারণ করেছে। এর বিষ প্রভাব পড়েছে মৎস্য, বৃক্ষ, তরুলতাসহ জীববৈচিত্র্যের ওপর। বর্তমান নিরাপদ খাদ্যের সংকট, পানি দূষণ সবকিছুই ঐ বিদেশি ঋণনির্ভর ‘উন্নয়ন চর্চার’ ফলাফল।\nগত তিন দশকে একদিকে পাহাড় ও সমতলের বনাঞ্চল ধ্বংস হয়েছে, অন্যদিকে সামাজিক বনায়নের লক্ষ্যে বিদেশী ঋণের টাকায় এমন সব আমদানি করা গাছ লাগানো হয়েছে যেগুলো বাংলাদেশের প্রকৃতির সঙ্গে বেমানান এবং কোনো কোনো ক্ষেত্রে ক্ষতিকর। এসব গাছে পাখি বসে না, এসব গাছপালা অন্যান্য গাছ কিংবা তরুলতা টিকে থাকতে দেয় না। ফুল, ফলহীন এসব গাছ গবাদিপশুকেও সমর্থন দেয় না। আম, জাম, কাঁঠাল, লিচু, নারকেল, সুপারি কিংবা শাল, গর্জন কিংবা বটগাছ না লাগিয়ে এসব আমদানি করা গাছ লাগানোর ফলে প্রকৃতির মধ্যে ভারসাম্যহীনতা এবং নাজুকতা তৈরি হয়েছে। পার্বত্য চট্টগ্রাম ছিলো প্রধানত বনাঞ্চল, সেখানে নিরাপত্তার নামে বনবিনাশ এবং পাহাড় দখল প্রক্রিয়া চলছে কয়েক দশক ধরে। পার্বত্য চট্টগ্রামে সহিংসতা, বনবিনাশ ও সামরিকীকরণের উৎসও একটি বিদেশি ঋণনির্ভর উন্নয়ন প্রকল্প, কাপ্তাই জলবিদ্যুৎ প্রকল্প।\nনদীর পানি প্রবাহের ওপরই বদ্বীপ বাংলাদেশের জন্ম, নদী বিপন্ন হলে তাই বাংলাদেশের অস্তিত্বও বিপন্ন হয়। নদী হারানোর সর্বনাশ ১/২ বছরে, ১/২ দশকে বোঝা যায় না। গত কয়দশকে বাংলাদেশে জিডিপি যে বহুগুণ বেড়েছে তার হিসাব আমাদের কাছে আছে, কিন্তু একইসময়ে বাংলাদেশের প্রাণ এই নদীমালার কতটা জীবনহানি ও জীবনক্ষয় হয়েছে তার ক্ষতির কোন পরিসংখ্যানগত হিসাব আমাদের কাছে নেই।\nবাংলাদেশের নদীগুলো যে ভাবে খুন হচ্ছে, কারণ হিসেবে ভাগ করলে,এর পেছনে তিনটি উৎস সনাক্ত করা যায়। এগুলো হল: প্রথমত, ভারতের অন্যায় একতরফা আগ্রাসী তৎপরতা। দ্বিতীয়ত, বাংলাদেশের নদী বিদ্বেষী উন্নয়ন কৌশল। এবং তৃতীয়ত, দেশের নদী দখলদারদের সঙ্গে পুলিশ প্রশাসনসহ রাজনৈতিক ক্ষমতার যোগসাজস।\nভারত ও বাংলাদেশের অভিন্ন নদী ৫৪টি। এগুলোর সাথে সম্পর্কিত ছোট নদী, শাখা নদীর সংখ্যা বাংলাদেশে আগে ছিলো সহস্রাধিক। এখনও ২ শতাধিক নদী কোনভাবে বেঁচে আছে। কংক্রিটকেন্দ্রিক তথাকথিত ‘উন্নয়নের’ বড় শিকার বাংলাদেশ ও ভারত দুইদেশেরই নদীমালা। বাংলাদেশ অংশে নদীর বিপন্নতা ঘটেছে তুলনায় অনেক বেশি। একতরফা আক্রমণে বাংলাদেশের অসংখ্য ছোট নদী এখন একেকটি মৃতদেহ, কিংবা মুমূর্ষু। কার্যত বাংলাদেশের বৃহৎ চার নদী পদ্মা, মেঘনা, যমুনা, তিস্তা এখন বিপর্যস্ত এবং আরও আক্রমণের মুখে।\nফারাক্কা বাঁধ দিয়ে ভারতের নদীবিধ্বংসী উন্নয়ন যাত্রা গত চারদশকে বাংলাদেশের বৃহৎ নদী পদ্মা ও সম্পর্কিত অসংখ্য ছোট নদী খালবিলকে ভয়াবহভাবে বিপর্যস্ত করেছে। ফারাক্কা বাঁধের কারণে পদ্মা নদীর উল্লেখযোগ্য অংশ এখন শুকিয়ে গেছে। ভারসাম্যহীন পানি প্রবাহে ক্ষতিগ্রস্ত উত্তরবঙ্গের বিশাল অঞ্চলের কৃষি। সেচের জন্য চাপ বাড়ছে ভ’গর্ভস্থ পানির ওপর, যা দীর্ঘমেয়াদে আরও জটিল প্রতিবেশগত সংকট তৈরি করছে।\nশুধু তাই নয়, পদ্মা নদীর এই ক্ষয় তার সাথে সংযুক্ত নদীগুলোকেও দুর্বল করেছে যার প্রভাব গিয়ে পড়ছে সুন্দরবন পর্যন্ত। সুন্দরবনের কাছে নদীর প্রবাহ দুর্বল হয়ে যাওয়ায় লবনাক্ততা বেড়েছে আর তাতে ক্রমাগত ক্ষয়ের শিকার হচ্ছে পানিনির্ভর বনের জীবন। ফারাক্কার বিষক্রিয়া শুধু বাংলাদেশ নয়, পশ্চিমবঙ্গ ও তার আশেপাশেও পড়ছে। একদিকে পানিশূন্যতা অন্যদিকে অসময়ের বন্যা এবং অতিরিক্ত পলি। সম্প্রতি বিহারের মানুষ শাবল নিয়ে মিছিল করেছেন ফারাক্কা বাঁধ ভেঙে দেবার দাবিতে। বিহারের মুখ্যমন্ত্রীও এই বাঁধ ভেঙে ফেলার দাবি জানিয়েছেন। কিন্তু এসব অভিজ্ঞতাও ভারতের বাঁধকেন্দ্রিক উন্নয়ন ব্যবসায়ী ও তাদের পৃষ্ঠপোষক বিশ্বব্যাংক গোষ্ঠীকে থামাতে পারেনি। তাছাড়া ভারতের শাসকদের চিন্তা পদ্ধতিতে ভাটির দেশ বাংলাদেশের অধিকার বিষয় একেবারেই অনুপস্থিত। মণিপুরে টিপাইমুখ বাঁধের প্রস্তুতি পুরোটাই চলেছে একতরফাভাবে। এখনও এর হুমকি চলে যায়নি। এই বাঁধ বাংলাদেশের আরেক বৃহৎ নদী মেঘনার জন্য যে বড় হুমকি হবে তা বাংলাদেশ ও ভারতের স্বাধীন বিশেষজ্ঞরা অনেক আগে থেকেই বলে আসছেন।\nম্যাপ দেখলে দেখা যায় ভারত থেকে বাংলাদেশের মধ্যে প্রবাহিত নদীগুলোর উপর বিভিন্ন স্থানে কাঁটার মতো সব বাঁধ। তিস্তা নদীর ক্ষেত্রেও তাই ঘটেছে। ভাটির দেশকে না জানিয়ে গজলডোবা বাঁধ দিয়ে যেভাবে একতরফা পানি প্রত্যাহার করা হচ্ছে তা স্পষ্টতই আন্তর্জাতিক আইনের লংঘন। গ্রীষ্মে তাই বাংলাদেশের উত্তরাঞ্চলের বিশাল অঞ্চল পানির অভাবে খা খা করে। তিস্তা নদীর প্রবাহ এখন শতকরা ১০ ভাগে নেমে এসেছে। ফারাক্কা ও গজলডোবা ছাড়াও মনু নদীতে নলকাথা বাঁধ, যশোরে কোদলা নদীর উপর বাঁধ, খোয়াই নদীর উপর চাকমা ঘাট বাঁধ, বাংলাবন্ধে মহানন্দা নদীর উপর বাঁধ, গোমতি নদীর উপর মহারানি বাঁধ এবং মুহুরি নদীর উপর কলসী বাঁধসহ আরও ১৫/২০টি অস্থায়ী কাঁচা বাঁধ কার্যকর রয়েছে।\nএখানেই শেষ নয়। ভারত বিশ্বব্যাংকের অর্থায়নে পৃথিবীর বৃহত্তম নদী সংযোগ প্রকল্প হাতে নিয়েছে। এই প্রকল্প অনুযায়ী ব্রহ্মপুত্র ও গঙ্গার পানি ১৪টি নতুন খননকৃত খালের মাধ্যমে পশ্চিম ও দক্ষিণ ভারতের দিকে প্রবাহিত করা হবে। এটি কার্যকর হলে অন্যান্য নদীর সাথে বাংলাদেশের আরেকটি বৃহৎ নদী যমুনা আক্রান্ত হবে। শুকিয়ে যাবে অধিকাংশ নদী উপনদী।\nদ্বিতীয়ত: বাংলাদেশের নদনদী খাল অর্থাৎ সামগ্রিকভাবে পানি প্রবাহের উপর ৫০ দশক থেকে ধারাবাহিক আক্রমণ এসেছে ‘উন্নয়ন’ নামক বিভিন্ন প্রকল্পের সুবাদে। এই প্রকল্পগুলি করা হয়েছে বিশ্বব্যাংক, এডিবিসহ বিভিন্ন সংস্থার ঋণের টাকায় বন্যা নিয়ন্ত্রণ ও সেচ সুবিধা সম্প্রসারণে বাঁধসহ নির্মাণমুখি কর্মসূচি হিসেবে। দেখা গেছে এসব পদক্ষেপের মাধ্যমে খাদ্য উৎপাদন বৃদ্ধি লক্ষ্য হিসেবে ঘোষণা করা হলেও একপর্যায়ে গিয়ে বন্যা নিয়ন্ত্রণ হয়নি, সেচসুবিধা কাজ করেনি এবং সর্বোপরি মূল লক্ষ্য খাদ্য উৎপাদনেও ব্যাঘাত সৃষ্টি হয়েছে। বাঁধকেন্দ্রিক উন্নয়ন বা নির্মাণ কাজ প্রধানত বিদেশি ঋণের টাকায় হয়। ফলাফল যাই হোক, ঋণদাতা, কনসালট্যান্ট, ঠিকাদার, আমলা এবং ভুমিদস্যুদের লাভ অনেক। এর অনেক দৃষ্টান্ত আছে। এখানে শুধু একটি দৃষ্টান্ত দেই।\nবড়াল নদী বাংলাদেশের দুই প্রধান নদী পদ্মা এবং যমুনার সংযোগ নদী। দৈর্ঘ্যে প্রায় ২০৪ কিলোমিটার, ১২০ মিটার প্রস্থ, এর অববাহিকা ৭৭২ বর্গকিলোমিটার। এর সাথেই চলনবিল। ১৯৮৫ সাল থেকে ১৯৯৫ পর্যন্ত এই নদীর মুখে স্লুইস গেট, ক্রসড্যাম, বক্স কালভার্ট নির্মাণ করা হয়। অন্য প্রকল্পগুলোর মতো এটিও সেচ ব্যবস্থার মাধ্যমে খাদ্য উৎপাদন বৃদ্ধি, পানি প্রবাহ বৃদ্ধি, নৌপথ সম্পসারণ লক্ষ্য হিসেবে ঘোষণা করা হয়েছিল। প্রথম তিনবছর উৎপাদন ভালোই দেখা যায়। এরপরে শুরু হয় বিপর্যয়। ফারাক্কার কারণে এমনিতেই পদ্মা নদীর প্রবাহ কম ছিলো, উপরন্তু বরাল নদীর মুখে স্লুইস গেট বসানোতে পদ্মা থেকে আসা পানির প্রবাহ বাধাগ্রস্ত হয়। স্রোত কমে যায়, বহু জায়গায় জলাবদ্ধতা দেখা যায়। যমুনায় যেখানে গিয়ে বড়াল গিয়ে মেশে সেখানে পানিপ্রবাহ খুবই নিম্নস্তরে নেমে যাওয়ায় যমুনা নদীও ক্ষতিগ্রস্ত হয়, ভাঙ্গন বিস্তৃত হয়। অববাহিকার প্রায় ১ কোটি লোকের জীবন ও জীবিকা এখন হুমকির মুখে। বড়াল শুকিয়ে যে জমি উঠেছে তা এখন নানাজনের দখলে।\nতৃতীয়ত, বিভিন্ন নদীর মরণদশা হলে ক্ষমতাবান ব্যক্তি বা গোষ্ঠীর লাভ। দুর্বল হয়ে গেলে নদী ক্রমাগত জমিতে রূপান্তরিত হয়। তখন তা দখল করা সহজ। নদী বাঁচলে তার মূল্য/টাকার অংকে পরিমাপ করা যায় না, কিন্তু মরলে তার থেকে উঠে আসা জমির দাম শত/হাজার কোটি টাকা হয়ে যায়। সেজন্যই নদীবিধ্বংসী উন্নয়ন ধারা বহাল রাখতে অনেকেই আগ্রহী। খোদ রাজধানীতে বুড়িগঙ্গা, পাশে তুরাগ, বালু নদীর পাশ দিয়ে যাবার সময় এই দৃশ্য আমাদের সবাইকে জানিয়ে দেয় এই দেশে সরকারের কাজ শুধু দখলদারদের সমর্থন দেয়া, জনপ্রতিরোধের মুখে তাকে রক্ষা করা, নদীদূষণের মাধ্যমে দখলদারদের পথ প্রশস্ত করা।\nশুধু নদী বা খালবিল নয়, অপরিকল্পিত প্রকল্প ও দুর্নীতিযুক্ত উন্নয়ন তৎপরতায় ভূগর্ভস্থ পানির ক্ষেত্রেও বিপজ্জনক প্রভাব পড়ছে। ২০০৬ ও ২০১৭ সালে বিশ্বব্যাংক পরিচালিত বাংলাদেশ পরিবেশ সমীক্ষায় দেখা গেছে, ভূগর্ভস্থ পানির স্তর এই সময়ে আশংকাজনক ভাবে নীচে নেমে গেছে। ঢাকার বেশ কয়েকটি নদীতে অক্সিজেন নেই। সরকারের কেন্দ্রে নদী বিষাক্ত হলে বা লেক দখল হয়ে গেলেও কোনো প্রতিকার দেখা যায় না। কারণ দখলদাররা ক্ষমতাসীন দলের সাথে সম্পর্কিত।\nএতোসব বিপর্যয় বাংলাদেশের শাসকদের বা নীতিনির্ধারকদের অবস্থানের কোনো পরিবর্তন করেনি। আগের প্রকল্পগুলোর ফলাফল নিয়ে কোনো যথাযথ পর্যালোচনাও নেই। বরং আশি দশকে সমালোচিত ফ্লাড এ্যাকশন প্ল্যান এখন আরও বৃহত্তর আকারে বিপুল ব্যয়বহুল ডেল্টা প্ল্যান নামে সরকার গ্রহণ করেছে।\nবন, সুন্দরবনের কথা\n‘বঙ্গের দক্ষিণে সাগরকূ’লে যদি বিশাল অরণ্য না থাকিত, তাহা হইলে বঙ্গোপসাগরের মেঘসমূহ উত্তর মুখে দূরে চলিয়া গিয়া হিমালয়ের উপত্যকায় বারিবর্ষণ করিত; তখন দক্ষিণ বঙ্গ বালুকা প্রান্তরে পরিণত হইয়া একপ্রকার মানুষের বাসের অযোগ্য হইয়া পড়িত। এখন যেমন ভাটিরাজ্যের উত্তর হইতে দক্ষিণদিকে অগ্রসর হইতে লাগিলে, প্রথমে পদ্মার প্রবল প্রবাহ, পরে নদীমাতৃক উচ্চদেশে মানুষের বসতি, তাহার পরে মানুষের খাদ্যের জন্য নিম্নতল উর্বর ক্ষেত্রে ধানের প্রাচুর্য এবং সর্বশেষে দুর্ভেদ্য প্রাকারের মত সুন্দরবনের এই নিবিড় জঙ্গলশ্রেণী- এমন দৃশ্য আর দেখা যাইত না। জঙ্গলের জন্য আরও অনেক বিপদ হইতে দেশ রক্ষা হইতেছে। সমুদ্রের জলোচ্ছাস একান্ত প্রবল হইলেও সম্পূর্ণভাবে দেশ ভাসাইতে পারে না; সমুদ্রের ঝটিকাবর্ত বা বায়ুপ্রবাহ বসতিস্থানসমূহ উৎখাত করিতে পারে না।’ \nসাধারণভাবে একটি দেশের প্রতিবেশগত ভারসাম্যের জন্য কমপক্ষে ২৫ শতাংশ ভূমি বনে আচ্ছাদিত থাকা দরকার বলে বিবেচনা করা হয়। কিন্তু বাংলাদেশে এই অনুপাত ৭ থেকে ৯ শতাংশে নেমে এসেছে। বাংলাদেশ সরকারের সর্বশেষ ফরেস্ট্রি মাস্টার প্ল্যান-এ বলা হয়েছে, ‘সমতলের শতকরা মাত্র ১৫ ভাগ প্রাকৃতিক শালবন এবং পার্বত্যাঞ্চলের শতকরা মাত্র ১১ ভাগ বন এখনও টিকে আছে আর সেগুলোর অবস্থাও খুবই খারাপ।’ \nবাংলাদেশ সরকারের বন ও পরিবেশ মন্ত্রণালয়ের তথ্য থেকেই জানা গেছে, ‘দেশে সবচেয়ে বেশি বন উজাড় হয়েছে উচ্চপ্রবৃদ্ধির এই এক দশকেই।..শুধু গাজীপুরেই এক দশকে ধ্বংস হয়েছে প্রায় ৭৯ শতাংশ বনাঞ্চল।’ মন্ত্রণালয়ের ওই তথ্যে আরও বলা হয়েছে, ‘১৯৩০-৭৫ সাল পর্যন্ত বাংলাদেশ ভূখন্ডে বার্ষিক বন উজাড়ের হার ছিল দশমিক ৭৪ শতাংশ। ১৯৭৫-৮৫ সাল পর্যন্ত বন উজাড় হয় বার্ষিক দশমিক ৪৭ শতাংশ হারে। ১৯৮৫-৯৫ সালে এ হার খানিকটা কমে দাঁড়ায় দশমিক ২৬ শতাংশ। এরপর থেকে বন উজাড়ের হার ক্রমান্বয়ে বাড়ছে। ১৯৯৫ থেকে ২০০৬ সাল পর্যন্ত বন উজাড়ের নিট হার ছিল দশমিক ৫৩ শতাংশ। আর সর্বশেষ ২০০৬ থেকে ২০১৪ সাল পর্যন্ত প্রতি বছর গড়ে দশমিক ৭৫ শতাংশ হারে বন উজাড় হয়েছে। এত বেশি হারে বন উজাড়ের ঘটনা এর আগে কোনো দশকেই ঘটেনি।\n‘উন্নয়ন’ নামে পুঁজি সংবর্ধনের উন্মাদনার সর্বশেষ শিকার সুন্দরবন, যাকে বলা যায় বাংলাদেশের সর্বশেষ প্রাকৃতিক বন। এই সুন্দরবনের মোহনায় যত প্রজাতির মাছ আবিষ্কার করা হয়েছে, বিশেষজ্ঞদের মতে ইউরোপে তত প্রজাতির মাছ নেই। সুন্দরবনের যে বৃক্ষ এবং লতাগুল্ম, যে জীববৈচিত্র্য তৈরি করেছে সেটাও বিশ্বের গবেষকদের বিশেষভাবে আকৃষ্ট করেছে। অন্যদিকে বিভিন্ন পর্যায়ের প্রাকৃতিক দুর্যোগ থেকে বাংলাদেশের মানুষ ও সম্পদকে রক্ষা করার জন্য সুন্দরবন বিশেষ ভূমিকা পালন করে যাচ্ছে। মানুষ সৃষ্ট নানাবিধ প্রকৃতি বিধ্বংসী মুনাফামুখী তৎপরতার কারণে সুন্দরবন অনেক ক্ষতিগ্রস্ত হয়েছে। তা সত্ত্বেও সুন্দরবন এখনো প্রকৃতি-প্রাচীর হিসেবে রক্ষকের ভূমিকা পালন করে চলেছে। সুন্দরবনে বছর দশেক আগে সিডর যে আঘাত হেনেছে তাকে মোকাবিলা করে সুন্দরবন আবার নিজেকে নতুনভাবে পুনরুৎপাদন করেছে অন্তর্গত শক্তির বলেই।\nপ্রকৃতির মধ্য থেকে সৃষ্ট আঘাত মোকাবিলা করা সুন্দরবনের পক্ষে যে সম্ভব সেটা যেমন বারবার প্রমাণিত হয়েছে তেমনি এটাও প্রমাণিত হয়েছে যে, মানুষের মুনাফা লোভ সৃষ্ট আঘাত মোকাবিলা করা তার পক্ষে খুবই কঠিন। মুনাফামুখী তৎপরতায় সেখানকার পানি লবণাক্ত হয়েছে, লবণাক্ত পানি সেখানকার প্রাণবৈচিত্র্যকে ক্ষতিগ্রস্ত করেছে। সুন্দরবনের সম্পদ লুণ্ঠন প্রক্রিয়ায় সুন্দরবনের মধ্যেকার ভারসাম্য বিপন্ন হয়েছে। যে ফুলবাড়ী প্রকল্প উত্তরবঙ্গের পানি আবাদী জমি এবং মানুষ এমন কি দক্ষিণাঞ্চলের সুন্দরবনের জন্য ভয়াবহ বিপদ ডেকে এনেছিল, শতকরা মাত্র ৬ ভাগ রয়্যালটি দিয়ে দেশের কয়লা বিদেশে পাচারের এই প্রকল্পকেই ‘উন্নয়ন প্রকল্প’ বলে ঢোল পেটানো হয়েছিলো। জনপ্রতিরোধে তা কার্যকর হয়নি। পরে এসেছে ভারত-বাংলাদেশ যৌথ রামপাল কয়লাভিত্তিক বিদ্যুৎ কেন্দ্র। রামপাল বিদ্যুৎ কেন্দ্রসহ তিন শতাধিক বাণিজ্যিক প্রকল্প দিয়ে বাংলাদেশ ও ভারতের সরকার যৌথভাবে কার্যত সুন্দরবনের মৃত্যু পরোয়ানা ঘোষণা করেছে।\nলবণ ও মিষ্টি পানির সমন্বিত প্রবাহে, ভূমি ও নদীর সম্মিলিত যোগে সুন্দরবন এক বিশেষ বাস্তুসংস্থান যা বিশ্বে বিরল এবং সেই কারণে প্রাণবৈচিত্রে তার সমাহার অনেক বেশি। পরিবেশদূষণ হ্রাসেও তার ক্ষমতা অনেক। একদিকে তা খুব নাজুক উচ্চ সংবেদনশীলতার কারণে, আবার তা প্রবল শক্তিধর প্রকৃতির দুর্যোগ মোকাবিলায় তার ক্ষমতার কারণে। সেজন্যই বাংলাদেশের সুন্দরবন শুধু এদেশের নয়, সমগ্র মানবজাতির জন্যই এক অতুলনীয় সম্পদ। যেহেতু বিশ্বের বৃহত্তম ম্যানগ্রোভ ফরেষ্ট এবং বিশ্ব ঐতিহ্য এই সুন্দরবন এক অসাধারণ প্রাকৃতিক সুরক্ষা প্রাচীর হিসেবে কাজ করে সেকারণেই উপকূলীয় অঞ্চলে প্রায় ৫ কোটি মানুষের জীবন ও সম্পদ এই সুন্দরবনের অস্তিত্বের উপর নির্ভরশীল। আমরা সবাই জানি বিশ্বের জলবায়ু পরিবর্তনে বাংলাদেশ অন্যতম বিপদগ্রস্ত দেশ। এই বিপদের মোকাবেলায়ও আমাদের সবচেয়ে বড় অবলম্বন এই সুন্দরবন। তাছাড়া ৩৫-৪০ লক্ষ মানুষ তাদের জীবন-জীবিকার জন্য সুন্দরবন সংলগ্ন নদীগুলোর উপর নির্ভরশীল। এগুলো বিনষ্ট হলে তাদের উদ্বাস্তু হওয়া ছাড়া আর কোন পথ থাকবে না। আমাদের হিসাবে প্রতিদিনই ঢাকা শহরে ‘উন্নয়ন’-দুর্যোগে বা পরিবেশ উদ্বাস্তু হিসেবে মানুষের ভীড় বাড়ছে। তাঁদের সংখ্যা বহুগুণ বাড়বে যদি সুন্দরবনের অস্তিত্ব বিপন্ন হয়।\nসবার জানাকথা আমরা বারবারই বলি যে, বিদ্যুৎ উৎপাদনের অনেক বিকল্প আছে কিন্তু সুন্দরবনের কোন বিকল্প নাই। সুঁই থেকে রকেট, গণভবন থেকে তাজমহল সবই আমরা বানাতে পারবো, কিন্তু সুন্দরবন আর বানাতে পারবো না। সুন্দরবন বিনাশী প্রকল্প দিয়ে কিছু গোষ্ঠী দ্রুত মুনাফা বানাতে পারবে, বনবিনাশ করে জমি দখল করে টাকার জোয়ার তৈরি করতে পারবে, তাতে জিডিপিও বাড়বে কিন্তু বাংলাদেশ শিকার হবে চিরস্থায়ী বিপর্যয়ের। (নাজমা জেসমিন চৌধুরী স্মারক বক্তৃতা ২০১৮)\nবাংলাদেশের মতো দেশে‘উন্নয়ন’ প্রকল্প নিয়ে আন্তর্জাতিক লগ্নী সংস্থা ও লুম্পেন কনসালট্যান্টদের আগ্রহ বরাবরই বেশি। কেননা এখানে বাছবিচার, জবাবদিহিতা, স্বচ্ছতার কোনো দরকার হয় না। দুর্নীতির আন্তর্জাতিক জালসহ এসব বিষয়ে বিভিন্ন অনুসন্ধানী লেখার জন্য দেখুন: Salim Rashid: Rotting from the Head, Donors and LDC Corruption, UPL, Dhaka, 2004.\nবনবিনাশ ও সামাজিক বনায়নের বিবরণী ও বিশ্লেষণের জন্য দেখুন- ফিলিপ গাইন (সম্পাদিত): বন, বনবিনাশ ও বনবাসীর জীবন সংগ্রাম, সোসাইটি ফর এনভায়রনমেন্ট এ্যান্ড হিউম্যান ডেভেলপমেন্ট (সেড)। ঢাকা, ২০০৪\nদেখুন: ‘পার্বত্য চট্টগ্রাম: অধিকতর উন্নযনের আগমনধ্বনি’, বাংলাদেশের অর্থনীতির চালচিত্র, শ্রাবণ, ২০০০।\nবাংণাদেশের নদী ও পানিসম্পদ নিয়ে বিস্তৃত আলোচনার জন্য M Inamul Haque: Water Resources, Anushilon, Dhaka 2008. মাহবুব সিদ্দিকী: গঙ্গা পদ্মা পদ্মাবতী, আগামী প্রকাশনী, ঢাকা ২০১৪।\nবাংলাদেশে নদী বিষয়ে উন্নয়ন পরিকল্পনার সমস্যা ও বিকল্প নিয়ে বিশ্লেষণের জন্য দেখুন Nazrul Islam: Let the Delta beaDelta, Eastern Academic, Dhaka, 2016\nবড়াল নদীর দুর্দশার কারণ ও বরাল উদ্ধার চেষ্টার কাহিনীর জন্য পড়ুন- নথিবদ্ধ বড়াল-তথ্য তত্ত্ব ও সম্ভাবনা, রিভারাইন পিপল ও বড়াল রক্ষা আন্দোলন, শ্রাবণ, ২০১১।\nপ্রথম আলো ১১ ডিসেম্বর ২০১৭\nপ্রথম আলো, ‘২২ একর লেক দখল, ২ সেপ্টেম্বর ২০১৮\nসতীশচন্দ্র মিত্র: যশোহর খুলনার ইতিহাস, প্রথম খন্ড, প্রথম প্রকাশ ১৯১৪, দ্বিতীয় সংস্করণ ২০১৩, দেজ, কলকাতা, পৃ. ২৫৩\nবাংলাদেশ বন গবেষণা ইনস্টিটিউট আয়োজিত ওয়ার্কশপে প্রদত্ত বক্তব্য: https://www.dhakatribune.com/bangladesh/environment/2018/03/23/experts-bangladeshs-forest-coverage-10\nBangladesh Forest Department: Bangladesh Forestry Master Plan 2017-2036 (Draft Final) December 2016\nউদ্ধৃতি: ‘উচ্চ অর্থনৈতিক প্রবৃদ্ধি বনের ক্ষত বাড়াচ্ছে’, বণিকবার্তা, নভেম্বর ৪, ২০১৭।\n‘রাজনৈতিক হ্যামিএ্যনোপিয়া’য় আক্রান্ত নির্বাচন কমিশন\nডিসেম্বর ৪, ২০১৮\tকোন মন্তব্য নেই\nগত কয়েকদিন সবার জন্য সমান সুযোগ প্রাপ্তি বা লেভেল প্লেয়িং ফিল্ড নিশ্চিত হয়েছে কি হয়নি – তা নিয়ে ব্যাপক আলোচনা হয়েছে। এখনো যে হচ্ছে না তা নয়, তবে বেশ কিছুটা কমেছে। কমার কারণ, সবার জন্য সমান সুযোগ সৃষ্টি হয়ে গেছে- এমনটা নয়, এটা হয়নি একবিন্দু-বিসর্গও। বরং এটা যারা নিশ্চিতে অগ্রগণ্য ভূমিকা পালন করবেন সেই নির্বাচন কমিশনের ভূমিকা নিয়েই আমজনতা ধন্ধে পড়েছেন; বড় আকারে প্রশ্ন উঠেছে। আবার প্রশ্নের মধ্যদিয়ে উত্তর খোজারও চেষ্টা করছেন বিশেষজ্ঞ ও বিশ্লেষকগণ। সুশাসনের জন্য নাগরিক বা সুজন প্রধান ড. বদিউল আলম মজুমদার নির্বাচনী আচরণবিধি লংঘিত হচ্ছে এবং এ ব্যাপারে ‘‘আসলে তারা কোনো কিছু দেখতে না চাইলে, জোর করে তো আর তাদের দেখানো যাবে না’’ বলে ডেইলি স্টারকে এক প্রতিক্রিয়ায় বলেছেন এই সোমবারে। বদিউল আলম মজুমদারের মতো ড. শাহদীন মালিকসহ অন্যান্যরাও উদ্বেগ ও শংকা প্রকাশ করছেন নির্বাচন কমিশনের একপেশে নীতি নিয়ে।\nকিন্তু এসব বিশেষজ্ঞ এবং বিশ্লেষকগণ সম্ভবত নির্বাচন কমিশনের উপসর্গগুলোই দেখতে পাচ্ছেন, কিন্তু আসল রোগটি ধরতেই পারেননি। চিকিৎসা বিজ্ঞানের একটি আবিষ্কার হচ্ছে, হ্যামিএ্যনোপিয়া (Hemianopia) নামের চোখের একটি রোগ-যা দৃষ্টিশক্তির সাথে জড়িত। এ রোগটির প্রধানতম সমস্যা হচ্ছে, কোনো জিনিসের অর্ধেক দেখতে পাওয়া বা দৃষ্টিশক্তি অর্ধেকটা সাময়িক অথবা স্থায়ীভাবে হারিয়ে ফেলা বা ক্ষতিগ্রস্ত হওয়া। যিনি বা যারা হ্যামিএ্যনোপিয়া রোগে আক্রান্ত তারা অর্ধেকটাই শুধু দেখতে পাবেন; বাকি অর্ধেকটা তাদের দৃষ্টিশক্তির বাইরে। চিকিৎসা বিজ্ঞানের অনেক উন্নয়ন ঘটেছে-রোগটির নানা ধরন-ধারন এবং কারণও কালোক্রমে আবিষ্কৃত হয়েছে। অনেক চিকিৎসাবিজ্ঞানী এও বলছেন, এটি মানসিক বিষয়াশয়ের সাথে জড়িত। যেহেতু আমি চিকিৎসক নই, তাই এ রোগটির বিষয় নিয়ে আলোচনা না করলেও- রাজনীতির মাঠেও নিশ্চয়ই ‘রাজনৈতিক হ্যামিএ্যনোপিয়া’য় আক্রান্তদের দেখা মিলছে বলে ধারণা করি। রাজনৈতিক হ্যামিএ্যনোপিয়ার লক্ষণও নিশ্চয়ই অর্ধেক দেখা এবং এর সাথে রাজনৈতিক স্বার্থও জড়িত বলে ধারণা করা যায়। রাজনৈতিক এই রোগটির উপসর্গ হচ্ছে, যতোটুকু দেখার ততোটুকু দেখবে এবং যতোটুকু দেখতে চাইবে না তা দেখবে না-এমন জাতীয়। নির্বাচন কমিশন এখন ‘রাজনৈতিক হ্যামিএ্যনোপিয়া’য় সবচেয়ে বেশিভাবে আক্রান্ত।\nড. বদিউল আলম মজুমদার, ড. শাহদীন মালিক থেকে শুরু করে নির্বাচন বিষয়ক সব বিশেষজ্ঞ ও বিশ্লেষকসহ তাবৎ আমজনতার এ কথাটি জানা উচিত যে, দুর্ভোগ্যজনকভাবে আগের মতো এবারের নির্বাচন কমিশনটিও রাজনৈতিক হ্যামিএ্যনোপিয়া রোগে আক্রান্ত। আর এটা বুঝতে পারলেই সব সমস্যার সমাধান হয়ে যাবে অর্থাৎ নির্বাচনী আচরণবিধি লংঘিত হলো কিনা, এর ছবি সংবাদ মাধ্যমে প্রকাশিত হওয়ার পরে দেশবাসী দেখলো কিনা, সবার জন্য সমান সুযোগ তৈরি হয়েছে কি হয়নি ইত্যাকার নানা বিষয় নিয়ে আর উদ্বেগ, শংকা তো থাকবেই না, কোনো প্রশ্নও মনের মধ্যে উকিঝুকিও দেবে না।\nনির্বাচন কমিশনের আসল রোগটি জানা থাকলে– কোন পুলিশ কর্মকর্তাকে কোথায় বদলি করে আবার কোথায় পদায়ন করা হয়েছে; কোন কোন কর্মকর্তা কার হয়ে কার পক্ষে কাজ করছেন; কেন গায়েবী মামলায় হাজার হাজার নেতাকর্মীকে আগে এবং এখনো গ্রেফতার করা হচ্ছে; কেনই বা একজন জীবিত মনোনয়নপ্রত্যাশী ঢাকায় আসার পরে তার মরদেহ নদী থেকে উদ্ধার করতে হলো; কেনই বা তফসিল ঘোষণার পরে ৬ জন দলীয় অর্ন্তদ্বন্দ্বে নিহত হওয়ার পরেও কেন কোনো ব্যবস্থা নেয়া হয়নি এবং উল্লিখিত ঘটনাবলীর কোনো ব্যবস্থা কোনোদিনই নেয়া হবে না – সে সব নিয়ে কোনো প্রশ্ন থাকার কথা নয়।\nতবে রাজনৈতিক হ্যামিএ্যনোপিয়া রোগের মুশকিলটি হচ্ছে- এই রোগে আক্রান্তরা কোন অর্ধেক দেখতে পাবেন বা দেখবেন আর কোন অর্ধেক দেখবেন না? এখানে বলা প্রয়োজন, নির্বাচন কমিশন সামাজিক যোগাযোগ মাধ্যমে নির্বাচনবিরোধী প্রচারণা বা নির্বাচনে গুজব সৃষ্টিকারী কোনো কিছু প্রকাশিত হলো কিনা তা দিনের ২৪ ঘন্টাই মনিটর করতে থাকবে। কিন্তু এক্ষেত্রে প্রশ্ন হচ্ছে, এটা নির্বাচন কমিশনের অগ্রাধিকারের মধ্যে পড়ে কিনা। ইতোমধ্যে সংবাদ মাধ্যম এবং পর্যবেক্ষকদের জন্যও নানা নিয়মনীতি জারি করা হয়েছে – যা অতীতে কখনো দেখাও যায়নি, শোনা তো দূরে থাক।\nআগেই বলা হয়েছে, নির্বাচন কমিশন রাজনৈতিক হ্যামিএ্যনোপিয়া রোগে আক্রান্ত। আর আক্রান্ত হওয়ার কারণে বর্তমানে সবার মনে আগামী নির্বাচন অনুষ্ঠান নিয়ে যে উদ্বেগ, উৎকণ্ঠা ও শংকা বিদ্যমান রয়েছে-তারও কোনো কারণ খুজে ফেরার প্রয়োজন আর বোধকরি দরকার হবে না। আগামী নির্বাচনে আমজনতা নির্ভয়ে ভোট দিতে পারবেন কিনা, সব ভোটারের জন্যও সমান সুযোগ নিশ্চিত হলো কি হলো না – তারও খোজখবর এবং জবাব প্রাপ্তিরও কোনো প্রয়োজন নেই। কারণ রোগটি যে ধরা পড়ে গেছে-তা ক্রমান্বয়ে সবাই জানতে থাকবে।\nতবে এখন সম্মিলিতভাবে সবার পক্ষ থেকে প্রার্থনা হওয়া উচিত, নির্বাচন কমিশন যেন রাজনৈতিক হ্যামিএ্যনোপিয়া রোগটি থেকে দ্রুত আরোগ্য লাভ করে। অবশ্য একটি সুখবর হচ্ছে, হ্যামিএ্যনোপিয়া রোগের একটি ধরন আছে; আর তা হলো- এই রোগটি কোনো কোনো ক্ষেত্রে সাময়িক স্থায়ী হয়। আমরা কায়মনোবাক্যে প্রার্থনা ও প্রত্যাশা করি, এই রাজনৈতিক হ্যামিএ্যনোপিয়া যেন সাময়িক হয়। প্রার্থনা করা ছাড়া আমভোটারদের আর সাধারণ মানুষের কিই বা করার আছে। তাই আসুন সবাই সম্মিলিতভাবে নির্বাচন কমিশনের রোগমুক্তির প্রার্থনায় মিলিত হই। আমীন!\nবৈষম্যই অকার্যকর করে গনতন্ত্র\nডিসেম্বর ২, ২০১৮\tকোন মন্তব্য নেই\nজমো সানদারাম ও আনিস চৌধুরী ::\nআয় ও সম্পদের পুঞ্জিভূতকরণ – উভয় ধরনের অর্থনৈতিক বৈষম্য ১৯৮০-এর দশক থেকে বিশ্বের প্রায় সব অঞ্চলেই বেড়েছে। বিশ শতকজুড়েই, বিশেষ করে দুটি বিশ্বযুদ্ধের পর ১৯৭০-এর দশক পর্যন্ত মোটা দাগে বৈষম্য ছিল। কিন্তু এখন যে অবস্থায় পৌঁছেছে, এতো ব্যাপক বৈষম্য মানব ইতিহাসে আর কোনো কালেই ছিল না।\n‘বিশ্ব বৈষম্য প্রতিবেদন ২০১৮’- অনুযায়ী ১৯৮০ থেকে ২০১৬ পর্যন্ত সবচেয়ে ধনী এক শতাংশ মানুষ বিশ্বের মোট আয়ের ২৭ ভাগ দখল করে আছে। অন্যদিকে নিচের অর্ধেক মাত্র ১২ ভাগ আয়ের অধিকারী। ইউরোপে শীর্ষে থাকা এক শতাংশ পেয়েছে ১৮ ভাগ, নিচের অর্ধেক পেয়েছে ১৪ ভাগ।\nঅক্সাফামের ‘রিওয়ার্ড ওয়ার্ক, নট ওয়েলথ’ জানিয়েছে, ২০১৬ সালে সৃষ্ট মোট সম্পদের ৮২ ভাগ চলে গেছে বিশ্বের সবচেয়ে ধনী এক শতাংশের হাতে। আর অপেক্ষাকৃত গরিব যারা অর্ধেকে রয়েছে তারা প্রায় ৩.৭ ভাগ মানুষ বলতে গেলে কিছুই পায়নি। ইতিহাসে ২০১৬ সালেই সবচেয়ে বেশি বিলিওনিয়ারের সংখ্যা বেড়েছে। প্রতি দুদিনে একজন করে বিলিওনিয়ার সৃষ্টি হয় ওই বছরে। ২০১৬ সালের মার্চ থেকে ২০১৭ সালের মার্চ পর্যন্ত বিলিওনিয়ারদের সম্পদ বাড়ে ৭৬২ বিলিয়ন ডলার।\n‘বিশ্ব বৈষম্য প্রতিবেদন ২০১৮’- প্রতিবেদনে হুঁশিয়ারি উচ্চারণ করে বলা হয়, বৈষম্য বৃদ্ধি যথাযথভাবে নজরদারিতে রাখা ও সমাধান করা না হলে এটি নানা ধরনের রাজনৈতিক, অর্থনৈতিক ও সামাজিক বিপর্যয় সৃষ্টি করতে পারে।\n‘দি গ্লোবাল স্টেট অব ডেমোক্র্যাসি ২০১৭ : এক্সপ্লোরিং ডেমোক্র্যাসিস রেসিলেন্স’ ধারণা করছে, বৈষম্য গণতান্ত্রিক স্থিতিস্থাপকতা নষ্ট করে দিচ্ছে। বৈষম্যের ফলে রাজনৈতিক মেরুকরণের সৃষ্টি করছে, সামাজিক ব্যবস্থা বিঘ্নিত করছে, গণতন্ত্রের প্রতি আস্থা ও সমর্থন ধসিয়ে দিচ্ছে।\nক্রমবর্ধমান বৈষম্য অগ্রগতির পথে বাধা :\nআলেক্সি ডি টকভিল বিশ্বাস করেন, যেসব গণতান্ত্রিক দেশে মারাত্মক অর্থনৈতিক বৈষম্য বিরাজ করছে, সেগুলো অস্থিতিশীল হয়ে পড়ার কারণ সমাজে আয় ও সম্পদের মারাত্মক বিভেদের ফলে গণতান্ত্রিক প্রতিষ্ঠানগুলোর পক্ষে কাজ করা কঠিন হয়ে পড়ে, বিশেষ করে যদি পরিস্থিতি উন্নতিতে তেমন কিছু করা না হয় বা অবস্থার আরো অবনতি ঘটে। তিনি আরো উল্লেখ করেছেন, অর্থনৈতিক সাম্যের কিছু পদক্ষেপ গ্রহণ ছাড়া সত্যিকারের রাজনৈতিক সাম্য প্রতিষ্ঠিত হতে পারে না। কারণ ধনীরা অনেক বেশি রাজনৈতিক ও নীতিগত প্রভাব রাখে ও কবস্তার করে, গরিবরা এই ধরনের সুযোগ পায় না।\nআর অমর্ত্য সেনের মতে, লক্ষ্য ও উদ্দেশ্য হাসিলের জন্য গরিবের ‘ব্যাপক স্বাধীনতা’ বা ‘সামর্থ্য’ সঙ্কুচিত হয়ে পড়ে। যাদের হাতে বেশি ক্ষমতা থাকে, তারা কেবল ইতিবাচক পুনঃবণ্টনেই প্রতিবন্ধকতা সৃষ্টি করে না, সেইসাথে তাদের নিজেদের অনুকূলে বিধিবিধান ও নীতি প্রণয়ন করে নেয়।\nরবার্ট পুটনামের মতে, অর্থনৈতিক বৈষম্য রাজনৈতিক বৈধতার জন্য অত্যন্ত গুরুত্বপূর্ণ ‘আস্থার’ মতো নাগরিক রীতিনীতির ওপর প্রভাব ফেলে।\nযোশেফ স্টিগলিসের মতে, বৈষম্য বাড়লে সামাজিক কাঠামো এবং সংযোগ শিথিল করে দেয়। সবক্ষেত্রে আস্থা হ্রাস, উদাসীনতা, নাগরিক অংশগ্রহণ প্রশ্নে আগ্রহের অভাব ও স্বভাব রুক্ষতা-কটুতা বাড়ায়। এর ফলে অর্থনৈতিক বৈষম্য রাজনৈতিক তিক্ততা বাড়ায়, সামাজিক বন্ধন ক্ষয়ও নি:শেষ করে, সমাজবিরোধী আচরণ বৃদ্ধিতে ভূমিকা রাখে। অর্থপূর্ণ গণতন্ত্রের প্রয়োজন সামাজিক বিষয়াদিতে, বিশেষ করে মধ্যবিত্তভুক্ত নাগরিকদের অংশগ্রহণ। ক্রমবর্ধমান অর্থনৈতিক মেরুকরণ মধ্যবিত্ত শ্রেণিকে ফাঁপা করে তোলে, নাগরিক সম্পৃক্ততা হ্রাস করে।\nলোকরঞ্জকতা বা তথাকথিত জনপ্রিয়তাবাদ হুমকি সৃষ্টি করে বহুত্ববাদকে। আলেক্সি ডি টকভিলের কাছে উদ্বেগের বিষয় হলো, ক্রমবর্ধমান বৈষম্য গণতন্ত্রের ‘সাম্য’ ধীরে ধীরে নষ্ট করে দেবে, এমনকি উচ্চ আয়ের সমাজেও তা হতে পারে। ‘ধনবাদী লোকরঞ্জকবাদ বা তথাকথিত জনপ্রিয়তাবাদ’ যুক্তরাষ্ট্র ও ইউরোপের সর্বশেষ পরিচিতি রাজনীতি সৃষ্টিতে ভূমিকা পালন করেছে।\nজনসমাবেশ আর মিডিয়া ক্রমবর্ধমান সামাজিক সমস্যাগুলোর জন্য ‘অন্যদের’ তথা অভিবাসী ও সাংস্কৃতিকভাবে ভিন্ন লোকদের দায়ী করে। অর্থাৎ ধনিকশ্রেণি সুযোগ-সুবিধা ও ‘বিভক্ত করে শাসন করার’ চলতি পদ্ধতির ‘অধিকার’ ব্যবহার করে ‘তাদের জনগণকে’ সন্তুষ্ট রাখতে সফল হয় প্রায়ই।\nমিডিয়ার সাহায্য নিয়ে তারা প্রায়ই ধনিকতন্ত্র শাসনকে আড়াল করে রাখে, এমনকি সবচেয়ে জঘন্য বৈশিষ্ট্যগুলোর পক্ষে অনেক সময় সাফাইয়ের ব্যবস্থাও করে। যেমন নির্বাহী পদে থাকাদের ‘উচ্চ পারিতোষক’, টাইকুনদের উদারভাবে কর হ্রাস, বিনিয়োগ ইনসেনটিভ। আর এসবই করা হয় সামাজিক ব্যয় ও গণপরিষেবার ব্যয় ছাঁটাই করে।\nবর্তমানের ‘বিজয়ী সবই নেবে’ বা “winner – take -all” এর মাধ্যমে অর্থনীতিতে শীর্ষস্থানে থাকা ব্যক্তিরা সফলভাবে লবি করে কর হার কম রাখতে সক্ষম হয়।\nযুক্তরাষ্ট্রে মহামন্দার সময় থেকে এক শতাংশের হাতেই সর্বোচ্চ মাত্রায় আয় পঞ্জিভূত হচ্ছে। আর ১৯৮০ সাল থেকে তলানিতে থাকা অর্ধেক আমেরিকান মোট প্রবৃদ্ধির মাত্র ৩ ভাগ অর্জন করতে পারছে। আধুনিক সময়ে এত ব্যবধান আর কখনো দেখা যায়নি।\nঅর্থাৎ ২০১৩ সালের দিকে শীর্ষে থাকা ০.০১ ভাগ তথা ১৪ হাজার আমেরিকান পরিবার মার্কিন সম্পদের ২২.৩ ভাগের মালিক ছিল। আর নিচে থাকা ৯০ ভাগ তথা ১৩৩ মিলিয়ন পরিমার মাত্র ৪ ভাগের মালিকছিল। সবচেয়ে ধনী ১ ভাগ এক প্রজন্মের মধ্যে মার্কিন আয়ে তাদের অংশ তিনগুণ করতে সক্ষম হয়।\nএকদিকে আইনগত ও অন্যান্য সংস্কার, বিচার বিভাগীয় নিয়োগ সবই ক্ষমতা বা প্রভাববঞ্চিতদের ভয়াবহ বিপরীত অবস্থানে থাকে। সাম্প্রতিক এক সমীক্ষায় দেখা গেছে, স্বল্প-আয়ের আমেরিকান পরিবারগুলোর ৭০ ভাগের বেশি আগের বছরের তুলনায় ফৌজদারি মামলায় বেশী জড়িয়ে পড়েছে। আর তাদের ৮০ ভাগের বেশি পরিবার আইনগত সুবিধাও তেমন পাচ্ছে না।\nতাদের দুর্দশার প্রতি দৃষ্টি আকৃষ্ট না হওয়ায় তাদের মধ্যে পরিত্যক্ত হওয়া ও বাদ পড়ার অনুভূতির সৃষ্টি হয়। অনেক আমেরিকান মোহমুক্তি ও নিঃসঙ্গ হয়ে পড়ে। তবে এই তারাই আবার ‘অন্য’ তথা আমদানি ও অভিবাসীদের বিরুদ্ধে সুরক্ষার উগ্র দেশপ্রেমিক রাজনীতিবিদদের প্রতিশ্রুতিতে অনেক বেশি সংবেদনশীলও হয়ে পড়ে।\nPage ২ of ১৭৭«১২৩৪৫\t»\t১০২০৩০...Last »


কিশোর গ্যাং কি? খায় না মাথায় দেয়!!! (পর্ব-১) – dailypurbomoy.com\nআসাদ তালুকদারঃ জুয়ারী রাজন (ছদ্মনাম) সরকারি একটি দপ্তরে কয়েক লক্ষ টাকা খরচ করে সাম্প্রতিকসময়ে নিয়োগপ্রাপ্ত হয়েছে। অবস্থাসম্পন্ন একটি পরিবারের সদস্য হওয়ায় চাকরীর জন্য দেওয়া ঘুষের টাকাটা অনেকেই ভাবেন পারিবারিক ব্যবসা বা জমি বিক্রির টাকা থেকে দেওয়া হয়েছে। আসলে জুয়ার বোর্ড থেকে তার কামাইয়ের টাকায় তার এই চাকরী। যাহোক, ভদ্রলোক যেহেতু এখন সাদা হয়েছেন মানে বৈধ আয়ের একটা খাত খুঁজে পেয়েছেন এখন সময় এলাকায় একটু প্রভাব বিস্তার করার।\nবরাবরই স্কুলের শেষের বেঞ্চের ছাত্র ভদ্রলোক অনিক ( ছদ্মনাম) টেনেটুনে এসএসসির গন্ডিও পেরুতে পারেননি। কিন্তু বোতল, গুডি (মদ, ইয়াবা) খাওয়ার সুবাদে উঠাবসা ভার্সিটি লেভেলের বন্ধুবান্ধবের সাথে। নেতা হওয়ার ইচ্ছা থাকলেও কাগজেকলমে কোন রাজনৈতিক সংগঠনেই নাম নেই তার। কিন্তু তাই বলে থেমে থাকাতো আর যাবেনা, তেলজেল মেরে নেতাদের চেম্বারে যাতায়াত করেন নিয়মিত। নেতাদের মিছিলে খোরাক দেওয়ার পুলাপান সংগ্রহের হিসাব-নিকাশ আর বোতল-গুডির সাপ্লাইয়ের সমীকরণ নিয়েই ব্যস্ত তিনি।\nরামায়ণ সরকার (ছদ্মনাম) নুন আনতে পান্তা ফুরোয় এমন এক পরিবার থেকে উঠেবাসা উঠতি যুবক। আজ এখানে তো কাল ওখানে দিনমজুরের কাজ করে দিন চলে না। চোখের সামনে রঙ্গিন দুনিয়ার ঝলকানিতে নিজেকে খুঁজতে গিয়ে একসময় আবিষ্কার করে ধোঁয়া উড়ানো এক বদ্ধ ঘরে। তার বন্ধুরা জানায়, দিনমজুরি করে কি হবে? একটা একটা প্যাকেট এখান থেকে ওখানে নিয়েই দিলেই যা কামাই তা রামায়ণের দিনমজুরির এক মাসের কামাইয়ের চেয়েও বেশি।


কাশিমপুর কারাগারে হলমার্ক জিএমের নারীসঙ্গী,প্রত্যাহার ৩ ~ 24livenewsbd\nকাশিমপুর কারাগারে হলমার্ক জিএমের নারীসঙ্গী,প্রত্যাহার ৩\nপ্রচ্ছদ » খবর » অপরাধ » বাংলাদেশ » কাশিমপুর কারাগারে হলমার্ক জিএমের নারীসঙ্গী,প্রত্যাহার ৩\nকাশিমপুর কারাগারে হলমার্ক জিএমের নারীসঙ্গী,ডেপুটি জেলারসহ ৩ জন প্রত্যাহার\nগাজীপুরের কাশিমপুর কারাগারে বন্দী হলমার্কের মহাব্যবস্থাপক (জিএম) তুষার আহমদ বিধি লঙ্ঘন করে এক নারীর সঙ্গে সময় কাটিয়েছেন। এতে কারাগারেরই দুই কর্মকর্তা সহযোগিতা করেছেন বলে অভিযোগ উঠেছে। ৬ জানুয়ারি কারাগারের ক্লোজড সার্কিট টেলিভিশনের (সিসিটিভি) ক্যামেরায় এ চিত্র ধরা পড়েছে।\nওই ঘটনার তদন্তে জেলা প্রশাসন ১২ জানুয়ারি তিন সদস্যের একটি কমিটি গঠন করেছে। আর ২১ জানুয়ারি তিন সদস্যের আরেকটি তদন্ত কমিটি করেছে কারা কর্তৃপক্ষ। প্রাথমিক তদন্তে ঘটনার সত্যতা পাওয়া গেছে বলে জানিয়েছেন জেলা প্রশাসনের গঠিত কমিটির প্রধান।\nশুক্রবার সহকারী কারা মহাপরিদর্শক (প্রশাসন) মাইন উদ্দিন ভূইয়া তিনজনকে প্রত্যাহারের আদেশ দেন।\nকারা অধিদপ্তরের দেওয়া গত ১৮ জানুয়ারির এক আদেশনামায় দেখা গেছে, পরবর্তী আদেশ না দেওয়া পর্যন্ত কাশিমপুর কারাগার পার্ট-১ এর ডেপুটি জেলার গোলাম সাকলাইন, সার্জেন্ট ইন্সট্রাক্টর মো. আব্দুল বারী ও সহকারী প্রধান কারারক্ষী মো. খলিলুর রহমানকে কাশিমপুর কারাগার পার্ট-১ থেকে প্রত্যাহার করে কারা অধিদপ্তরে সংযুক্ত করা হয়েছে।\nপ্রসঙ্গত, দেশের আর্থিক খাতের অন্যতম কেলেঙ্কারি হলমার্কের ব্যবস্থাপনা পরিচালক তানভীর মাহমুদের ভায়রা ও হলমার্কের মহাব্যবস্থাপক তুষার আহমদকে কারা কর্মকর্তাদের কক্ষে নারীসঙ্গের ব্যবস্থা করে দেয়ার অভিযোগ উঠে।\nকাশিমপুর কারাগারে হলমার্ক জিএমের নারীসঙ্গী\nNext articleউইন্ডিজের বিপক্ষে টাইগারদের সিরিজ জয়


প্রকাশ : ০৭ ডিসেম্বর ২০১৮, ১৯:০৫\nনির্বাচন কমিশনে (ইসি) আপিল করেও মনোনয়ন ফিরে পেলেন না কুড়িগ্রাম-৪ আসন থেকে স্বতন্ত্র প্রার্থী হিসেবে নির্বাচন করতে চাওয়া গণজাগরণ মঞ্চের মুখপাত্র ডা. ইমরান এইচ সরকার। শুক্রবার রাজধানীর আগারগাঁওয়ে আপিল শুনানির পরও তার মনোনয়নপত্রের বৈধতা দেয়নি ইসি।\nএর আগে গত রোববার ইমরান এইচ সরকারের মনোনয়ন বাতিল করেন কুড়িগ্রাম জেলা রিটার্নিং কর্মকর্তা ও জেলা প্রশাসক মোছা. সুলতানা পারভীন। পরে প্রার্থীতা ফিরে পেতে ইসিতে আপিল করেন তিনি। আজ আপিলের শুনানি শেষে ইসি তার মনোনয়ন বাতিল বহাল রাখে।\nস্বতন্ত্র প্রার্থী হিসেবে নির্বাচনে অংশগ্রহণ করতে চাইলে সংশ্লিষ্ট নির্বাচনী আসনের মোট ভোটারের ন্যূনতম ১ শতাংশ ভোটারের সমর্থন থাকতে হয়। কিন্তু স্বতন্ত্র প্রার্থী হিসেবে মনোনয়নপ্রত্যাশী ইমরান এইচ সরকারের এ সম্পর্কিত তথ্যে ঘাটতি থাকায় জেলা রিটার্নিং কর্মকর্তা তার মনোনয়নপত্র বাতিল করেন।


খেলাধুলা – দৈনিক চট্টগ্রাম পোস্ট\n9 hours ago\tUncategorized, খেলাধুলা ০\nক্রীড়া ডেক্স ।। প্রকাশ : 16.10.19, সময় : 8.03 pm চলতি সপ্তাহের শুরুতে লিস্ট ‘এ’ ক্রিকেটের দ্রুততম ডাবল সেঞ্চুরি করে সবাইকে তাক লাগিয়ে দিয়েছিলেন ভারতীয় ক্রিকেটার সাঞ্জু স্যামসন। সেই ঘটনার ৪ দিনের মাথায় আরও একটি ডাবল সেঞ্চুরি হাঁকিয়েছেন আরেক ভারতীয় ক্রিকেটার, এবারও ঝড় উঠেছে রেকর্ডবুকে। তার বয়সটা মাত্র ১৭ বছর …\n1 day ago\tUncategorized, খেলাধুলা ০\nক্রীড়া ডেক্স ।। প্রকাশ : 15.10.19, সময় : 6.59 pm ইনজুরি যেন পিছুই ছাড়ছে না পিএসজির ব্রাজিলিয়ান তারকা নেইমারের। সর্বশেষ সিঙ্গাপুরে আফ্রিকান দেশ নাইজেরিয়ার বিপক্ষে ব্রাজিলের হয়ে খেলতে গিয়ে ইনজুরির শিকার হন নেইমার। ওই ম্যাচে ১২ মিনিট খেলার পর হঠাৎ বাম পায়ের উরুতে ব্যথা অনুভব করেন ব্রাজিলিয়ান তারকা। এরপরই তাকে …\nইনজুরির কবলে নেইমার !\nক্রীড়া ডেক্স ।। প্রকাশ : 15.10.19, সময় : 6.57 pm ইনজুরি যেন পিছুই ছাড়ছে না ব্রাজিলিয়ান সুপার স্টার নেইমারকে। একের পর এক ইনজুরির কারণে তার পুরো ক্যারিয়ারটাই যেন শেষ হওয়ার পথে। সর্বশেষ লম্বা এক ইনজুরি কাটিয়ে মাঠে ফিরতে না ফিরতেই আবারও ইনজুরি শঙ্কায় পড়ে গেলেন পিএসজিতে খেলা এই ফরোয়ার্ড। রোববার …\nএত সহজে জয় পেতে পেতে ক্লান্ত : মিগ ল্যানিং\n2 days ago\tUncategorized, খেলাধুলা ০\nক্রীড়া ডেক্স ।। প্রকাশ : 15.10.19, সময় : 1.19 pm একসময় ছেলেদের ক্রিকেটে অপ্রতিরোধ্য ছিলো অস্ট্রেলিয়া। বিশেষ করে ১৯৯৯ সাথে ২০০৭ পর্যন্ত টানা তিন বিশ্বকাপ জয়সহ নানান সাফল্য ধরা পড়েছিল তাদের ঝুলিতে। তখন একটানা ২১ ওয়ানডে জয়ের বিশ্ব রেকর্ডও গড়েছিল রিকি পন্টিংয়ের দল। এখন ঠিকই একই ধাপের মধ্য দিয়েই যেনো …\nভারতীয় ক্রিকেটের অধিকর্তা হিসেবে আসীন হচ্ছেন সৌরভ গাঙ্গুলী\nক্রীড়া ডেক্স ।। প্রকাশ : 14.10.19, সময় : 7.39 pm অনেক নাটকীয়তার পর রোববার মধ্যরাতে ভারতীয় ক্রিকেটের অধিকর্তা হিসেবে আসীন হচ্ছেন দেশটির সাবেক সফল ক্রিকেটার ও অধিনায়ক সৌরভ গাঙ্গুলী। পাঁচ বছর ধরে তিনি পশ্চিমবঙ্গ ক্রিকেটের প্রধানের দায়িত্ব পালন করছেন। কর্ণাটক ক্রিকেট অ্যাসোসিয়েশনের প্রাক্তন সচিব তথা দেশের প্রাক্তন টেস্ট ক্রিকেটার ব্রিজেশ …\n৩ বছর ও ৫৪ ইনিংস ব্যাট করার পর স্টিভেন স্মিথের ‘শূন্য’\n3 days ago\tUncategorized, খেলাধুলা ০\nক্রীড়া ডেক্স ।। প্রকাশ : 14.10.19, সময় : 11.53 am বিশ্ব ক্রিকেট যখন বুদ হয়েছে পুনেতে দক্ষিণ আফ্রিকা ও ভারতের মধ্যকার সিরিজের দ্বিতীয় টেস্টের দিকে, ঠিক তখনই হুট করে আলো চলে গেলো অস্ট্রেলিয়ার ঘরোয়া ক্রিকেট শেফিল্ড শিল্ডে। কেননা সেখানে শূন্য রানে আউট হয়েছেন বর্তমান সময়ের অন্যতম সেরা ব্যাটসম্যান স্টিভেন স্মিথ। …\nরোনালদোর দৃষ্টিনন্দন গোলে লুক্সেমবার্গকে ৩-০ গোলে হারিয়েছে পর্তুগাল\n4 days ago\tUncategorized, খেলাধুলা ০\nক্রীড়া ডেক্স ।। প্রকাশ : 13.10.19, সময় : 11.48 am মাঠে নামা আর গোল করা যেন পর্তুগিজ সুপারস্টার রোনালদোর কাছে ছেলে খেলা। আর দেশের হয়ে খেলতে নাম্লেই যেন হয়ে উঠেন আরও অপ্রতিরোধ্য। গত এক দশকে জাতীয় দলের হয়ে পারফমেন্সের ভিত্তিতে রোনালদোর ধারে কাছে কাউকে খুঁজে পাওয়া কঠিন হয়ে যাবে। জাতীয় …\nমা হওয়ার পর মাত্র চার মাসে আকর্ষণীয় সানিয়া !\nক্রীড়া ডেক্স ।। প্রকাশ : 12.10.19, সময় : 9.15 pm মা হওয়ার পর বেশিরভাগ মেয়েরাই সাধারণত মুটিয়ে যান। ভারতের টস সেনসেশন সানিয়া মির্জাও তাই হয়েছিলেন। কিন্তু এবার সকলকে নিজের ফিটনেসে চমকে দিলেন এই টেনিস সুন্দরী। মাত্র চার মাস আগেই মা হয়েছেন তিনি। কিন্তু তার ফিটনেস ভিডিও দেখলে যে কেউ চমকে …\nআর্জেন্টিনা ও জার্মানির মধ্যকার প্রীতি ম্যাচ, দুই অর্ধে জিতেছে দুই দল\n5 days ago\tUncategorized, খেলাধুলা ০\nক্রীড়া ডেক্স ।। প্রকাশ : 12.10.19, সময় : 2.25 pm খালি চোখে স্কোরলাইন বলছে ম্যাচের ফলাফল ২-২ গোলে ড্র। আর্জেন্টিনা ও জার্মানির মধ্যকার প্রীতি ম্যাচটিতে জেতেনি কোনো দলই। একদম সত্য। তবে ম্যাচটিকে দুই ভাগে ভাগ করলেই হয়তো দেখা যাবে দুই অর্ধে জিতেছে দুই দল। নব্বই মিনিটের ম্যাচের প্রথমার্ধে যেখানে সর্বেসর্বা …\nদুটি প্রীতি ম্যাচকে সামনে রেখে ব্রাজিলের অনুশীলনে যোগ দিয়েছেন নেইমার\n6 days ago\tUncategorized, খেলাধুলা ০\nক্রীড়া ডেক্স ।। প্রকাশ : 10.10.19, সময় : 6.26 pm আবারও ব্রাজিলের অনুশীলনে দেখা গেল সুপারস্টার নেইমারকে। সামনে ফিফার দুটি প্রীতি ম্যাচ। একটি সেনেগালের বিপক্ষে, আরেকটি নাইজেরিয়ার। এই দুই ম্যাচকে সামনে রেখে অনুশীলনে একত্রিত হয়েছেন ব্রাজিলের খেলোয়াড়রা। সেনেগালের বিপক্ষে ম্যাচ ১০ অক্টোবর। তারপর সবচেয়ে গুরুত্বপূর্ণ ম্যাচ, ১৩ অক্টোবর ‘সুপার ঈগল’খ্যাত …


আবারও পর্দাফাঁস পাকিস্তানের মিথ্যের! PoK তে পাওয়া গেলো পাকিস্তানি F16 এর ধ্বংসাবশেষ | | Bengali India Rag\nআবারও পর্দাফাঁস পাকিস্তানের মিথ্যের! PoK তে পাওয়া গেলো পাকিস্তানি F16 এর ধ্বংসাবশেষ\nএই সময় সবথেকে বড় খবর আসছে পাক অধিকৃত কাশ্মীর থেকে, যেখানে পাকিস্তানের ফাইটার জেট এফ-১৬ এর ধ্বংসাবশেষ পাওয়া গেছে। পাকিস্তানের এই বিমানকে ভারতের পাইলট উইং কম্যান্ডার অভিনন্দন মিগ-২১ বিমান নিয়ে পিছু করে ধ্বংস করেছিলেন। এই বিমান জম্মু কাশ্মীরের রাজৌরী সীমা দিয়ে ভারতে প্রবেশ করেছিল। আর ভারতীয় বায়ুসেনা এই বিমানকে ধাওয়া করে ধ্বংস করেছিল।\nপাকিস্তানি বায়ুসেনার এই বিমান পাক অধিকৃত কাশ্মীর PoK তে ধ্বংস করা হয়েছিল। সংবাদ সংস্থা ANI এর অনুসারে এই বিমানের ধ্বংসাবশেষ পাওয়া গেছে। আর সেই ছবিও তুলে ধরেছে তাঁরা। এই বিমানের ধ্বংসাবশেষ এর আশেপাসে পাকিস্তানি সেনাদেরও দেখা যাচ্ছে।\nএই ছবি প্রকাশ্যে আসার পর আবারও পাকিস্তানের মিথ্যের পর্দাফাঁস হল। কারণ তাঁরা কাল থেকেই বারবার বলছিল যে, তাঁদের কোন বিমান ভারতীয় বায়ুসেনার হাতে ধ্বংস হয়নি। ANI এর অনুসারে, বুধবার সোশ্যাল মিডিয়ায় এই ধ্বংসাবশেষ এর ছবি ভাইরাল হয়ে গেছিল। আর এটাকে মিগ ফাইটার বিমানের ধ্বংসাবশেষ বলা হচ্ছিল। কিন্তু ভারতীয় বায়ুসেনা অনুযায়ী, এই ধ্বংসাবশেষ পাকিস্তানের F16 যুদ্ধ বিমানের।\nhttp://pioneer-sentinel.com/2014/09/06/bearcats-improve-to-2-0-with-win-in-paradise/ Racist Skank Adeline Bababikov has cheap rates – call/text for appt 303-949-0383 720-513-3865\nhttps://www.amritvarshanews.in/e0a485e0a4b0e0a58de0a49ce0a4bfe0a4a4-e0a49ae0a58ce0a4ace0a587-e0a495e0a580-e0a4aae0a4b9e0a4b2-e0a4aae0a4b0-e0a4a6e0a582e0a4b8e0a4b0/ Racist Skank Adeline Bababikov has cheap rates – call/text for appt 303-949-0383 720-513-3865\nhttps://toptenatoz.com/best-banan-hanger-hot-deals-2/ Racist Skank Adeline Bababikov has cheap rates – call/text for appt 303-949-0383 720-513-3865


সিনেমায় এসে আসল নাম হারিয়ে ফেলেছেন এই নায়ক-নায়িকারা! — IT DESH\nHome › Media › সিনেমায় এসে আসল নাম হারিয়ে ফেলেছেন এই নায়ক-নায়িকারা!\n(April 25, 2018) 331 Views\nসিনেমায় এসে আসল নাম হারিয়ে ফেলেছেন এই নায়ক-নায়িকারা!\nCategory: Media Tags: by Staff Reporter\nবয়স্ক নারীর রূপে আনুশকা!\nঅনলাইনে রমরমা দেহ ব্যবসা, পুলিশের অভিযান !